sagorsarker/bangla-wikipedia huggingface dataset:
এমব্রোজ লাইট (জাহাজ)

এমব্রোজ লাইট ছিল কলম্বিয়ার বিদ্রোহীদের দ্বারা পরিচালিত একটি ব্রাইজেনটাইন (দুই মাস্তুল বিশিষ্ঠ ভেসেল বা জাহাজ)। ১৮৮৫ সালে যুক্তরাষ্ট্রের নৌবাহিনীর "ইউএসএস এলিয়েন্স" (ছোট গানবোট) নামক জাহাজ এটিকে জলদস্যুতার অভিযোগে আটক করে। পরবর্তীতে একটি আদালত জলদস্যুতার অভিযোগ বাতিল করে দেয়।
২৪শে এপ্রিল দক্ষিণ আটলান্টিক স্কোয়াড্রনের কমান্ডার লুইস ক্লার্ক কলম্বিয়ার ক্যারিবীয় উপকূলের কার্টাগেনার উদ্দেশ্যে যাত্রা করেছিলেন। হঠাৎ এলিয়েন্সের সদস্যরা কালো কাপড়ে লাল ক্রস চিহ্ন আঁকা পতাকা সংবলিত এমব্রোজ লাইটকে দেখতে পায়। পতাকা দেখে নৌবাহিনীর সদস্যরা এটিকে জলদস্যুদের জাহাজ বলে মনে করেন, কারণ তখনকার সময়ে জলদস্যুরা কোন জাহাজ আক্রমণের প্রাক্কালে জলি রজার নামে এ ধরনের পতাকার ব্যবহার করত। আমেরিকানরা যুদ্ধের প্রস্ততি নিতে শুরু করেন কিন্তু কাছাকাছি আসার পর তারা এমব্রোজ লাইট থেকে কলম্বিয়ার কল সাইন শুনতে পান ও এমব্রোজ লাইটও এলিয়েন্সকে দেখে থেমে যায়। কমান্ডার ক্লার্ক, লেফটেনান্ট এম. ফিশারের নেতৃত্বে একটি অনুসন্ধানী দল এমব্রোজ লাইটে প্রেরণ করেন। দলটি এমব্রোজ লাইটে সন্ধান করে জাহাজটিকে সশস্ত্র ও ৬০ জন সশস্ত্র লোককে খুঁজে পান। অস্ত্রের একটি বড় চালান আবিষ্কার করেন। কলম্বিয়ার বিদ্রোহীরা তাদের নেতা পেদ্রু লারর পত্র দেখান ও কার্টাগেনাতে অবরোধের অনুমতি চান। কিন্তু কমান্ডার ক্লার্ক পত্রটি উপেক্ষা করে বিদ্রোহীদের বন্দি ও এমব্রোজ লাইটকে উপহার হিসেবে আটক করেন। ক্লার্ক লেফটেনান্ট ফিশারের সাথে আরো দশ জন সদস্য দিয়ে এমব্রোজ লাইটের ক্যাপ্টেন নিয়োগ করেন এবং নিউ ইয়র্কের দিকে যাত্রা করে।
আদালতে এটি নিয়ে বিচার উস্থাপিত হলে, আদালত বলেন, ইউএসএস এলিয়েন্স জাহাজটি আটক করে কোন ভুল করেনি কারণ বিদ্রোহীদের নেতা পেদ্রু লারার এরকম একটি যুদ্ধ জাহাজ পরিচালনার অনুমতি নেই। রায়ে আরো বলা হয়, একটি নির্দিষ্ট পরিমাণ জড়িমানার বিনিময়ে জাহাজটি এর কলম্বিয়ার মালিকের কাছে ফেরত পাঠানো হবে। এছাড়া আদালত রুল জাড়ি করেন, কলোম্বিয়ার গৃহযুদ্ধের সময় সৈন্যদের আনা নেওয়ায় জাহাজটি ব্যবহৃত হবে। যখন কার্টাগেনাতে যুদ্ধ ছড়িয়ে পরে তখন যুক্তরাষ্ট্রের পররাষ্ট্রমন্ত্রী "থমাস এফ. বেয়ার্ড" এমব্রোজ লাইট ও এর বন্দিদের মুক্ত করে দেন।
এই সিদ্ধান্তটি শুধুমাত্র যুক্তরাষ্টের জলদস্যু আইনের অওতায় নেওয়া হয়েছিল, যেখানে উল্লেখ রয়েছে কাকে জলদস্যু বলা যাবে এবং কাকে বলা যাবে না।
রজার ওয়াই. তিসিয়েন

রজার ওয়াই. তিসিয়েন (১ ফেব্রুয়ারি, ১৯৫২) একজন চীনা মার্কিন প্রাণরসায়নবিদ। তিনি ইউনিভার্সিটি অব ক্যালিফোর্নিয়া, সান ডিয়েগো এর রসায়ন ও প্রাণরসায়নের একজন অধ্যাপক। তিনি ২০০৮ সালে রসায়নে নোবেল পুরস্কার লাভ করেন।
তিসিয়েন হার্ভার্ড বিশ্ববিদ্যালয় থেকে ১৯৭২ সালে পদার্থবিজ্ঞান ও রসায়নে ব্যাচেলর অব সায়েন্স ডিগ্রি অর্জন করেন। তিনি কেমব্রিজ বিশ্ববিদ্যালয় থেকে ১৯৭৭ সালে পিএইচডি ডিগ্রি অর্জন করেন। ইউনিভার্সিটি অব ক্যালিফোর্নিয়া, বার্কলেতে শিক্ষকতা করেন ১৯৮২ থেকে ১৯৮৯ সাল পর্যন্ত। ১৯৮৯ সাল থেকে ইউনিভার্সিটি অব ক্যালিফোর্নিয়া, সান ডিয়েগো তে শিক্ষকতা করছেন।
রডরিক ম্যাকিনন

রডরিক ম্যাকিনন রকফেলার বিশ্ববিদ্যালয় এর মলিকুলার নিউরোবায়োলজি এবং বায়োফিজিক্সের একজন অধ্যাপক। তিনি ২০০৩ সালে রসায়নে নোবেল পুরস্কার লাভ করেন।
ম্যাকিনন ম্যাসাচুসেটসের বারলিংটনে জন্মগ্রহণ করেন। তিনি ব্র্যান্ডেইজ বিশ্ববিদ্যালয় থেকে ১৯৭৮ সালে প্রাণরসায়নে ব্যাচেলর্স ডিগ্রি লাভ করেন। তিনি ১৯৮২ সালে ডক্টর অব মেডিসিন ডিগ্রি লাভ করেন। ১৯৮৯ সালে হার্ভার্ড বিশ্ববিদ্যালয় এ শিক্ষক হিসেবে নিয়োগ লাভ করেন।
পিটার আগ্রি

পিটার আগ্রি একজন মার্কিন চিকিৎসক, অধ্যাপক এবং আণবিক জীববিজ্ঞানী। তিনি ২০০৩ সালে রসায়নে নোবেল পুরস্কার লাভ করেন।
আগ্রি মার্কিন যুক্তরাষ্ট্রের মিনেসোটা অঙ্গরাজ্যের নর্থফিল্ড শহরে জন্মগ্রহণ করেন। তিনি জনস হপকিন্স বিশ্ববিদ্যালয় থেকে ১৯৭৪ সালে ডক্টর অব মেডিসিন ডিগ্রি লাভ করেন।
অ্যালান ম্যাকডিয়ারমিড

অ্যালান গ্রাহাম ম্যাকডিয়ারমিড একজন রসায়নবিদ। তিনি ২০০০ সালে রসায়নে নোবেল পুরস্কার লাভ করেন।
তিনি ইউনিভার্সিটি অব উইসকনসিন, ম্যাডিসন থেকে অজৈব রসায়নে ১৯৫২ সালে মাস্টার্স ও ১৯৫৩ সালে পিএইচডি ডিগ্রি অর্জন করেন। তিনি ১৯৫৫ সালে কেমব্রিজ বিশ্ববিদ্যালয় থেকে আবার পিএইচডি ডিগ্রি অর্জন করেন। তিনি ইউনিভার্সিটি অব সেন্ট অ্যান্ড্রুজ এর রসায়ন অনুষদে এক বছর শিক্ষকতা করেন। তিনি পরে পেন্সিল্‌ভেনিয়া বিশ্ববিদ্যালয় এ শিক্ষক হিসেবে যোগ দেন, যেখানে ১৯৬৪ সালে পূর্ণ অধ্যাপক পদে উন্নীত হন। এখানে তিনি ৪৫ বছর পর্যন্ত শিক্ষকতা করেন। ২০০২ সালে ইউনিভার্সিটি অব টেক্সাস অ্যাট ডালাস এ শিক্ষক হিসেবে যোগ দেন।
বন নীতিমালা

বন নীতিমালা হল পরিবেশ ও উন্নয়নের উপর জাতিসংঘের সম্মেলন (UNCED) বা ধরিত্রী সম্মেলনে প্রসূত একটি দলিলের অনানুষ্ঠানিক নাম। দলিলটির মূল নাম "সব ধরনের বনের ব্যবস্থাপনা, সংরক্ষণ এবং টেকসই উন্নয়নের তরে বৈশ্বিক ঐকমত্যের জন্য নীতিমালার অ-আইনত আরোপিত প্রামাণিক বিবৃতি" (১৯৯২)। এটি একটি অ-আইনত বাধ্যবাধকতাপূর্ণ দলিল যা সংরক্ষণ এবং টেকসই উন্নয়ন বনবিজ্ঞানের জন্য বেশ কিছু সুপারিশ করেছে।
উন্নয়নশীল দেশগুলো “গ্রুপ অভ ৭৭” এর মাধ্যমে বন অভয়ারণ্যগুলো সরিয়ে রাখার নিমিত্তে বর্ধিত বৈদেশিক সাহায্য চেয়ে বসলে দলিলটির আলাপ-আলোচনা জটিল রূপ পরিগ্রহ করে। উন্নত জাতিগুলো সেসব দাবীর বিরোধিতা করে, এবং চূড়ান্ত দলিলটি শেষ পর্যন্ত আপোসের মাধ্যমে মীমাংসা হয়।
এই বন নীতিমালার ফলস্বরুপ পরবর্তীকালে ১৯৯৪ সালে মন্ট্রিল প্রক্রিয়া শুরু হয়।
মন্ট্রিল প্রক্রিয়া

মন্ট্রিল প্রক্রিয়া () হল টেকসই বন ব্যবস্থাপনার উপর একটি স্বত:স্ফূর্ত চুক্তি। এটি "শীতপ্রধান ও উত্তুরে বনগুলোর সংরক্ষণ এবং টেকসই ব্যবস্থাপনার জন্য মানদন্ড ও সূচকের উপর কার্যকরী দল" হিসেবেও পরিচিত। ১৯৯২ সালের ধরিত্রী সম্মেলনে উদ্ভূত বন নীতিমালার ফলস্বরূপ ১৯৯৪ সালের জুন মাসে সুইজারল্যান্ডের জেনেভায় এটি বিরচিত হয়। ২০১২ পর্যন্ত এর সদস্য দেশগুলো হল আর্জেন্টিনা, অস্ট্রেলিয়া, কানাডা, চিলি, চীন, জাপান, দক্ষিণ কোরিয়া, মেক্সিকো, নিউজিল্যান্ড, রাশিয়া, যুক্তরাষ্ট্র, এবং উরুগুয়ে।
সদস্য দেশগুলোকে বিবেচনায় নিলে এদের মধ্যে রয়েছেঃ
সিএসএস ম্যাকরে

সিএসএস ম্যাকরে ছিল যুক্তরাষ্ট্রের গৃহযুদ্ধের সময়কার একটি কনফেডারেট গানবোট। গানবোটটিতে একটি ৯-ইঞ্চি সেমআথবার ও ছয়টি ৩২-পাউন্ড স্মোথবার কামান ছিল।
মূলত মেক্সিকান বিদ্রোহীদের পতাকা লাগানো ("মার্কিস ডি লা হাভানা" নাম যুক্ত) কাঠের এই ছোট নৌকাটিকে যুক্তরাষ্ট্রের নৌবাহিনীর "ইউএসএস সারাতুগা" জাহাজের মাধ্যমে ১৮৬০ সালে অ্যান্টোন লিজার্ডো যুদ্ধের সময় জলদস্যু জাহাজ হিসেবে আটক করা হয়েছিল। ১৫ মার্চ, ১৮৬১ সালে কনফেডারেট আইনসভা ১০টি দ্রতগতি সম্পন্ন গানবোট তৈরির এক প্রস্তাব অনুমোদন দেয়। নৌবাহিনীর সচিব "স্টিফেন আর. মেলরি" সেদিনই নিউ ওরলেন্সে যতগুলো স্টিমার রয়েছে তার মধ্য থেকে বেছে বেছে দ্রুতগতির গানবোট তৈরির নির্দেশ দেন। ১৭ মার্চ, ১৮৬১ সালে এই স্টিমারটিকে পূণঃগঠনের জন্য নির্বাচন করা হয় ও এর নামকরণ করা হয় সিএসএস ম্যাকরে।
কুইদাগ মার্সেন্ট

কুইদাগ মার্সেন্ট (কারা মার্সেন্ট বা অ্যাডভেঞ্চার প্রাইজ নামেও পরিচিত) ছিল একটি ভারতীয় বণিক জাহাজ যার মালিক ছিলেন কৈর্গি নামের এক ব্যক্তি। ৩০শে জানুয়ারি, ১৬৯৮ সালে স্কটিশ প্রাইভেটিয়ার ক্যাপ্টেন উইলিয়াম কিড জাহাজটি দখল করেন। জাহাজটি দখলের পর উইলিয়াম কিড নিউ ইয়র্কে যাত্রা করে তাকে প্রাইভেটিয়ার নিযুক্তকারী শাষকের সাথে সাক্ষাত করে জাহাজের রত্নভান্ডার বুঝিয়ে দেন। জাহাজটি দখলের ফলে আফ্রিকা ও ভারতীয় উপকূলে ব্রিটিশ সাম্রাজ্যের বিরুদ্ধে বিতর্ক শুরু হয় ও তাদের সুষ্ঠ বাণিজ্য ব্যাহত হয়। যদিও ক্যাপ্টেন কিড জাহাজ আটকের এই ঘটনাটিকে বৈধই মনে করতেন। কোন কোন জায়গায় এই খবরও ছড়িয়ে পরে যে, ক্যাপ্টেন কিড একজন জলদস্যু। পরবর্তীতে অবশ্য জলদস্যুতার ও হত্যার অভিযোগে ক্যাপ্টেন কিডকে ফাঁসিতে ঝুলিয়ে মৃত্যুদণ্ড দেওয়া হয়।
ক্যাপ্টেন কিড জাহাজটি তার নিযুক্ত বণিকদের তত্বাবধানে রেখে যান এবং বাকী ধনরত্ন লুকিয়ে ফেলেন। এদিকে কিড জেলে বন্দি থাকা অবস্থায় তাকে প্রথমে নিউ ইয়র্ক ও পরবর্তীকালে ইংল্যান্ড নিয়ে যাওয়া হয়। সেসময় নিউ ইয়র্কের গভর্নর লর্ড রিচার্ড বেলোমন্ট জাহাজের অবস্থান জানার জন্য চেষ্টা চালায় কিন্তু তিনি ব্যার্থ হন। অন্যদিকে নিউ ইয়র্কে খবর ছড়িয়ে পরে বণিকের জাহাজের সমস্ত ধনরত্ন ব্রিক্রি করে দিচ্ছে এবং জাহাজটি পুড়িয়ে ফেলছে। খবরের সত্যতা প্রমাণের জন্য লর্ড বেলোমন্ট একটি জাহাজকে পাঠান। কুইদাগ মাসেন্ট-এর সঠিক অবস্থান ইতিহাসবিদদের কাছে একটি একটি রহস্য ছিল কিন্তু ২০০৭ সালের ডিসেম্বরে ডোমিনিকান প্রজাতন্ত্রের ক্যাটালিনা দ্বীপপুঞ্জ থেকে কুইদাগের মত একটি জাহাজের ধংস্বশেষ উদ্ধার করা হয়।
এই নিবন্ধ ইংরেজি উইকিপিডিয়ার নিবন্ধটির অনুবাদ। ইংরেজি নিবন্ধটি লেখার ক্ষেত্রে ইংরেজি উইকিপিডিয়ার লেখকেরা যে সূত্র ব্যবহার করেছেন তার তালিকা লেখকের শেষ নামের আদ্যক্ষর অনুযায়ী নিচে উল্লেখ করা হল। নিবন্ধটির কোন অংশ এই সূত্র থেকে নেয়া হয়েছে তা "পাদটীকা" দ্রষ্টব্য।
রাইনিঅগনাথা

রাইনিঅগনাথা হিরস্টি () হল পৃথিবীর এখন পর্যন্ত জানা সবচাইতে পুরোনো কীট। পৃথিবীর প্রথম স্থলজ বাস্তুসংস্থানগুলো যখন গঠিত হচ্ছিল, সেই সময়ে, প্রায় ৪০০ মিলিয়ন বছর পূর্বে ডেভোনিয়ান পিরিয়ডের বা যুগের প্রথমভাগে এটি আবির্ভূত হয়েছিল।
রাইন চার্টের একটি ভাগে সংরক্ষিত নমুনার মস্তকের অংশটি ১৯১৯ সালে শ্রদ্ধাভাজন ডব্লিউ. ক্রেন সংগ্রহ করেন এবং এস. হির্স্ট, এস. মলিক এবং ডি. জে. স্কউরফিল্ডের কাছে হস্তান্তর করেন। হির্স্ট এবং মলিক ১৯২৬ সালে একটি প্রতিবেদন প্রকাশ করেন। প্রতিবেদনে তারা "Rhyniella praecursor" এর বর্ণনা দেন যা স্প্রিংটেইল বলে পরিচিত। রাইনিঅগনাথার মস্তকসহ আরোও কয়েকটি খন্ডকেও তারা "R. praecursor" বলে বর্ণনা করেন এবং এই নমুনাকে “অনুমিত শূককীট” বলে বিবৃতি দেন। ১৯২৮ সালে কীটতত্ত্ববিদ রবিন জে. টিলইয়ার্ড নমুনাটিকে একটি ভিন্ন প্রজাতি বলে সঠিকভাবে সনাক্ত করেন এবং "Rhyniognatha hirsti" হিসেবে পুনরায় নামকরণ করেন। পরবর্তীতে ডি. জে. স্কউরফিল্ড এটিকে লন্ডনের ন্যাচারাল হিস্টরি মিউজিয়ামে দান করে দেন। বর্তমানে এটি সেখানে অণুবীক্ষণ স্লাইডে প্রদর্শন করা হচ্ছে। বিজ্ঞানীরা এই নমুনা থেকে তেমন কোনো তথ্য পাননি, তবে চোয়ালের গঠন দেখে তারা মনে করে এটি সম্ভবত পাখাওয়ালা ছিল।
প্রাসঙ্গিক চিত্রঃ এবার্ডিন বিশ্ববিদ্যালয়
সে সময়কার অন্যান্য কীটের মতো রাইনিঅগনাথাও সম্ভবত উদ্ভিদের স্পোরোফিল খেয়ে জীবন ধারণ করতো। কীটের অঙ্গসংস্থানবিদ্যা এর খাদ্যাভ্যাস সম্পর্কে কিছু সূত্র দিয়ে থাকতে পারে। এটির ছিল বৃহৎ চোয়াল বা ম্যান্ডিবল যা শিকারের জন্য ব্যবহৃত হয়ে থাকতে পারে আবার না-ও পারে।
এঞ্জেল এবং গ্রিমাল্ডি (২০০৪) দেখান যে পাখাওয়ালা পতঙ্গের অনেক বৈশিষ্ট্য নিয়ে "R. hirsti" প্রথমদিককার কীট হিসেবে আবির্ভূত হয়েছিল। এর মানে হতে পারে এই- "R. hirsti" ইতোপূর্বেই পাখনা ধারণ করতো।
গ্রিনপিস

গ্রিনপিস হল একটি বেসরকারী আন্তর্জাতিক পরিবেশবাদি সংস্থা। বিশ্বের পঞ্চান্নটি দেশে এর শাখা রয়েছে যা নেদারল্যান্ডসের আমস্টারডাম থেকে পরিচালিত হয়। এই সংস্থাটির মূল উদ্দেশ্য পৃথিবী নামক এই গ্রহের সব ধরনের জীববৈচিত্রের প্রতি পালনের জন্য প্রাকৃতিক পরিবেশ নিশ্চিত করা। সংস্থাটি সারা বিশ্বে বন্য পরিবেশ ধ্বংশ, গ্লোবাল ওয়ার্মিং, অধিক হারে মাৎস্য শিকার, বাণিজ্যিক ভাবে তিমি শিকার এবং পারমাণবিক শক্তির বিরুদ্ধে প্রচারণা চালিয়ে আসছে। এই লক্ষ্যে সংস্থাটি উচ্চপর্যায়ে লবিং এবং সরাসরি পদক্ষেপ গ্রহণ গ্রহণ করে থাকে। গ্রিনপিস কোন সরকারি অনুদান গ্রহণ না করে এর প্রায় তিন কোটি সমর্থকদের কাছ থেকে অর্থ গ্রহণ করে থাকে।
ষাট এবং সত্তোরের দশকে কানাডার ব্রিটিশ কলম্বিয়ার ভ্যানকুভারে পারমাণবিক শক্তির বিরোধিতা করার মাধ্যমে এই সংস্থাটিস সূচনা ঘটে। আলাস্কায় যুক্তরাষ্টের পারমাণবিক পরীক্ষার বিরুদ্ধে প্রতিবাদ করার জন্য ১৫ই সেপ্টেম্বর ১৯৭১ সালে সদ্য প্রতিষ্ঠিত ডোন্ট মেক এ ওয়েভ কমিটি "ফিলিস কোরম্যাক" নামের একটি জাহাজ ভ্যানকুভার থেকে পাঠায়। ফিলিস কোরম্যাক জাহাজটির নাম সেসময় পরিবর্তন করে গ্রিনপিস রাখা হয়। পরবর্তীতে ডোন্ট মেক এ ওয়েভ কমিটিও গ্রিনপিস নামটি ধারণ করে।
রাইনিয়েলা

রাইনিয়েলা () হল ডেভোনিয়ান পিরিয়ডের গোড়ার দিকের প্রাগিয়ান পর্যায়ে গঠিত রাইনি চার্ট থেকে প্রাপ্ত জীবাশ্ম স্প্রিংটেইল। "Rhyniella praecursor" এর মানে হল "রাইনি চার্টের ক্ষুদ্র সৃষ্টি" যা আধুনিক ষড়পদীর অগ্রদূত। কিছুকাল পর্যন্ত একে প্রথমদিককার ডেভোনিয়ান পিরিয়ডের একমাত্র ষড়পদী হিসেবে বিশ্বাস করা হত। এটি কলেম্বোলা উপশ্রেণীর অতি আদিম একটি সদস্য।
১৯১৯ সালে এর দেহাবশেষ আবিষ্কার করা হয়। ছড়িয়ে ছিটিয়ে থাকা ক্ষুদ্রাংশ এবং বহিঃকঙ্কালের টুকরো থেকে পরবর্তীকালে ১৯২৬ সালে একে পূনর্গঠন করা হয় এবং বর্ণনা করা হয়। প্রথমদিকে একে শূককীট বলে বিশ্বাস করা হত।
মুখোপাঙ্গগুলোকে প্রথমদিকে "R. praecursor" এর হিসেবে বর্ণিত হলেও পরবর্তীকালে ১৯২৮ সালে এগুলোকে "Rhyniognatha hirsti" এর বলে বর্ণনা করা হয়। ২০০৪ সালে "Rhyniognatha hirsti" কে এখন পর্যন্ত জানা সবচেয়ে পুরোনো কীট বলে অভিহিত করা হয়।
এসব আদিম ষড়পদীকে ঘিরে যে বিতর্ক ও অনিশ্চয়তা রয়েছে তা থেকে দেখা যায়, ৪০০ মিলিয়ন বছর আগে স্প্রিংটেইল এবং কীটের পূর্বপুরুষরা এতোই সমরূপ ছিল যে এদেরকে একই দলভূক্ত বলে ভুল করা খুব সহজ ছিল।
রাইনিয়েলা ১-২ মিলিমিটার পর্যন্ত বেড়ে উঠেছিল এবং সম্ভবত ধাঙড় বা স্ক্যাভেঞ্জার হয়ে থাকতে পারে যারা পঁচা খাবার খেয়ে বাচতো।
রুডলফ মার্কাস

রুডলফ আর্থার মার্কাস একজন কানাডীয় বংশোদ্ভূত রসায়নবিদ। তিনি ১৯৯২ সালে রসায়নে নোবেল পুরস্কার লাভ করেন।
মার্কাস ১৯২৩ সালের ২১ জুলাই কুইবেকের মন্ট্রিলে জন্মগ্রহণ করেন। মার্কাস ম্যাকগিল বিশ্ববিদ্যালয় থেকে ১৯৪৩ সালে বিএসসি এবং ১৯৪৬ সালে পিএইচডি ডিগ্রি অর্জন করেন। 
ন্যাশনাল মেডেল অব সায়েন্স, ১৯৮৯
সিরিল নরম্যান হিনশেলউড

সিরিল নরম্যান হিনশেলউড একজন ইংরেজ ভৌত রসায়নবিদ। তিনি ১৯৫৬ সালে রসায়নে নোবেল পুরস্কার লাভ করেন। 
হিনশেলউড ১৮৯৭ সালের ১৯ জুন লন্ডনে জন্মগ্রহণ করেন। প্রথম বিশ্বযুদ্ধে তিনি একটি বিস্ফোরক কারখানায় রসায়নবিদ হিসেবে কাজ করেন। ১৯২১ থকে ১৯৩৭ সাল পর্যন্ত তিনি ট্রিনিটি কলেজে টিউটর ছিলেন। ১৯৩৭ সালে তিনি রসায়নের অধ্যাপক হিসেবে নিযুক্ত হন। ১৯৫৫ থেকে ১৯৬০ সাল পর্যন্ত তিনি রয়েল সোসাইটির প্রধানের দায়িত্ব পালন করেন।
অর্ডার অব মেরিট, ১৯৬০
আলেক্সান্ডার টড

আলেক্সান্ডার রবার্টাস টড, ব্যারন টড একজন স্কটিশ প্রাণরসায়নবিদ। তিনি ১৯৫৭ সালে রসায়নে নোবেল পুরস্কার লাভ করেন।
টড গ্লাসগোর কাছে জন্মগ্রহণ করেন। তিনি গ্লাসগো বিশ্ববিদ্যালয় থেকে ১৯২৮ সালে বিএসসি ডিগ্রি অর্জন করেন। ১৯৩৩ সালে অক্সফোর্ড বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৩৮ সালে ম্যানচেস্টার বিশ্ববিদ্যালয় রসায়নের অধ্যাপক নিযুক্ত হন। ১৯৪৪ সালে কেমব্রিজ বিশ্ববিদ্যালয়ের ক্রাইস্টপ্স কলেজের ফেলো নির্বাচিত হন এবং ১৯৬৩ থেকে ১৯৭৮ সাল পর্যন্ত মাস্টারের দায়িত্ব পালন করেন। তিনি ১৯৪২ সালে রয়েল সোসাইটির ফেলো নির্বাচিত হন এবং ১৯৭৫ থেকে ১৯৮০ সাল পর্যন্ত প্রেসিডেন্টের দায়িত্ব পালন করেন। ১৯৭৭ সালে অর্ডার অব মেরিটে ভূষিত হন।
আসাদুল হাবিব দুলু

আসাদুল হাবিব দুলু হলেন একজন বাংলাদেশী রাজনীতিবিদ, যিনি বাংলাদেশ সরকারের যোগাযোগ মন্ত্রণালয়ের সাবেক উপমন্ত্রী ও সংসদ সদস্য ছিলেন। বর্তমানে বাংলাদেশ জাতীয়তাবাদী দল বিএনপির কেন্দ্রীয় নির্বাহী কমিটির রংপুর বিভাগীয় সাংগঠনিক সম্পাদকের দায়িত্ব পালন করছেন। লালমনিরহাট জেলা বিএনপির সভাপতি তিনি। অধ্যক্ষ দুলু লালমনিরহাট-৩ (বাংলাদেশ-১৮) সংসদীয় আসনে দুবার নির্বাচিত সাবেক সংসদ সদস্য। 
দুলু রাজশাহী বিশ্ববিদ্যালয় থেকে অর্থনীতিতে স্নাতকোত্তর ডিগ্রি সম্পন্ন করেছেন।
দুলু বাংলাদেশের জাতীয়তাবাদী দলের (বিএনপি) রংপুর বিভাগের সাংগঠনিক সম্পাদক হিসেবে দায়িত্ব পালন করছেন।
অক্টোবর ২০০৭ সালে, দুর্নীতি দমন কমিশন (দুদক) ৩৫ জন দুর্নীতির সন্দেহভাজনের একটি তালিকা প্রকাশ করে, যেখানে দুলুর নামও অন্তর্ভুক্ত ছিল। তবে, ২০০৮ সালের অক্টোবরে, দুদক প্রমাণের অভাবের কারণে তার বিরুদ্ধে আনা দুর্নীতির অভিযোগ থেকে তাকে অব্যাহতি দেয়। তবে, ২০১টি ঢেউটিন আত্মসাতের অভিযোগে তার বিরুদ্ধে একটি মামলা দায়ের করা হয়।
২০০৯ সালের ২৪ জানুয়ারি, দুদক দুলুর বিরুদ্ধে একটি মামলা দায়ের করে। অভিযোগ ছিল, তিনি অবৈধভাবে সম্পদ অর্জন করেছেন এবং ২০০৭ সালের ফেব্রুয়ারিতে দুদকে দাখিল করা সম্পদের বিবরণীতে ভুল তথ্য দিয়েছেন। একই বছরের সেপ্টেম্বর মাসে, তার বিরুদ্ধে আনুষ্ঠানিকভাবে অভিযোগপত্র দাখিল করা হয়।
পিৎজা হাট

পিৎজা হাট হলো একটি মার্কিন রেঁস্তোরা চেইন এবং আন্তর্জাতিক ফ্র্যাঞ্চাইজি যেটি পিৎজা এবং সালাদ, পাস্তা, প্রভৃতি প্রস্তুত করে। ২০১২ সালের তথ্য অনুযায়ী, মার্কিন যুক্তরাষ্ট্রে ৬০০০ টির বেশি পিৎজা হাট রেস্তোরা এবং অন্য ৯৪টি দেশে ৫,১৩৯ টির বেশি পিৎজা হাট রয়েছে।
১৯৫৮ সালের ১৫ জুন পিৎজা হাট প্রতিষ্ঠিত হয়।
ডোনাল্ড জেমস ক্র্যাম

ডোনাল্ড জেমস ক্র্যাম মার্কিন রসায়নবিদ। তিনি ১৯৮৭ সালে রসায়নে নোবেল পুরস্কার লাভ করেন।
ক্র্যাম রোলিন্স কলেজ থেকে ১৯৪১ সালে রসায়নে ব্যাচেলর অব সায়েন্স ডিগ্রি লাভ করেন। ১৯৪২ সালে ইউনিভার্সিটি অব নেব্রাস্কা থেকে জৈব রসায়নে মাস্টার অব সায়েন্স ডিগ্রি লাভ করেন। ১৯৪৭ সালে হার্ভার্ড বিশ্ববিদ্যালয় থেকে জৈব রসায়নে পিএইচডি ডিগ্রি অর্জন করেন। তিনি ১৯৪৭ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এ সহকারী অধ্যাপক নিযুক্ত হন এবং ১৯৫৫ সালে অধ্যাপক পদে উন্নীত হন। তিনি ১৯৮৭ সাল পর্যন্ত এখানে কাজ করেন।
হারবার্ট সি. ব্রাউন

হারবার্ট চার্লস ব্রাউন একজন নোবেল বিজয়ী রসায়নবিদ। বিংশ শতাব্দীর প্রথম ২-৩ জন প্রধান জৈব রাসায়নবিদের মধ্যে তাকে গণ্য করা হতো। ১৯৭৯ খ্রিস্টাব্দে তিনি জর্জ্জ উইটিং এর সঙ্গে যৌথভাবে নোবল পুরস্কার লাভ করেন।
ব্রাউন শিকাগো বিশ্ববিদ্যালয় থেকে ১৯৩৬ খ্রিস্টাব্দে বিএসসি এবং ১৯৩৮ খ্রিস্টাব্দে পিএইচডি ডিগ্রি অর্জন করেন। তিনি এখানে ইন্সট্রাক্টর হিসেবে যোগ দেন ১৯৩৯ খ্রিস্টাব্দে । পরে ওয়েন ইউনিভার্সিটিতে সহকারী অধ্যাপক হিসেবে যোগদন করেন। ১৯৪৬ খ্রিস্টাব্দে সহযোগী অধ্যাপক পদে উন্নীত হন। ১৯৪৭ খ্রিস্টাব্দে পারডু বিশ্ববিদ্যালয়ের অজৈব রসায়নের অধ্যাপক নিযুক্ত হন।
ন্যায়যুদ্ধ তত্ত্ব

ন্যায়যুদ্ধ তত্ত্ব (or "Bellum iustum") এমন সব যুদ্ধের বৈধতা দান করে যেগুলো সর্বপ্রকার শোষণ, অত্যাচার, উৎপীড়ন থেকে মুক্তিলাভের জন্য; বৈদেশিক আক্রমণ বৈদেশিক নিয়ন্ত্রণ থেকে আত্মরক্ষার জন্য এবং সাম্রাজ্যবাদের শৃঙ্খল থেকে পরাধীন দেশ ও উপনিবেশসমূহকে মুক্ত করার জন্য চালানো হয়। প্রাচীন রোমান দর্শন ও ক্যাথলিক চিন্তাধারা থেকে নীতিশাস্ত্রের এ বিশেষ তত্ত্বটির উদ্ভব হয়েছে। এ তত্ত্বটি মূলত ধর্মতাত্ত্বিক, নীতিশাস্ত্রবিদ ও আন্তর্জাতিক নীতিনির্ধারকগণ অনুশীলন ও চর্চা করেন। এ তত্ত্বমতে যুদ্ধকে অবশ্যই দর্শনগত, ধর্মীয় ও রাজনৈতিক নিয়মনীতি মেনে চলতে হবে।
প্রাচীন পুরাণ মহাভারতে সর্বপ্রথম ন্যায়যুদ্ধ সম্পর্কে লিখিত অভিমত পাওয়া যায়। পুরাণ মতে, রাজ্যশাসনকারী পাঁচ ভাইয়ের মধ্যে একজন জিজ্ঞেস করেন, যুদ্ধের ফলে যে ক্ষয়ক্ষতি ও দুর্দশার সৃষ্টি হয়, তাকে কোনভাবে যথাযোগ্য "ন্যায়" বলে ঘোষণা করা যায় কি না। পরবর্তীতে এ প্রশ্নের উপর ভিত্তি করে ভাইয়েদের মধ্যে ব্যাপক আলোচনার সূত্রপাত ঘটে এবং শেষে যুদ্ধের কিছু নিয়মকানুন সৃষ্টি করা হয়। যেমন "সমতা" (রথসমূহ অশ্বারোহী বাহিনীকে আক্রমণ করতে পারবে না, রথের সাথে কেবল রথের যুদ্ধ চলবে, বিপদাপন্ন ব্যক্তিকে আক্রমণ করা যাবে না), "ন্যায় পদ্ধতি" (বিষাক্ত ও কাঁটাওয়ালা তীর ব্যবহার করা যাবে না), "ন্যায় কারণ" (প্রতিহিংসাপরায়ন হয়ে যুদ্ধ করা যাবে না), এবং আহত ও যুদ্ধবন্দীদের সাথে সঠিক আচরণ।
পামুক্কালে

পামুক্কালে (তুর্কি ভাষায় "তুলার প্রাসাদ") তুরস্কের দক্ষিণ-পশ্চিমাঞ্ছলীয় দেনিজলি প্রদেশের অন্তর্গত একটি প্রাকৃতিক দর্শনীয় স্থান। এখানে প্রাকৃতিক উষ্ণ জলধারা ও ট্র্যাভারটাইন, বিভিন্ন কার্বনেট মিনারেল উৎপাদিত বিস্তির্ন ভূমি রয়েছে। পামুক্কালে মেন্দেরেস নদীর উপত্যকায় অবস্থিত। এখানে বছরের অধিকাংশ সময় নাতিশীতোষ্ণ আবহাওয়া বিরাজ করে।
পামুক্কালে পর্যটন প্রধান নগর। হাজার বছর ধরে পামুক্কালের জলে মানুষ স্নান করে আসছে। বিংশ শতাব্দী পর্যন্ত নগরীর হিয়েরাপোলিসের ধ্বংসাবশেষের উপরে বিভিন্ন হোটেল নির্মিত হয়েছে। এসব স্থাপনা পামুক্কালের প্রাকৃতিক ভূদৃশ্যের ক্ষতিসাধন করেছে। উপত্যকা থেকে পামুক্কালের সমতল ভূমি পর্যন্ত একটি রাস্তা নির্মিত হয়েছে এবং মোটরগাড়ি যাতায়াতের ব্যবস্থা করা হয়েছে। যখন একে বিশ্ব ঐতিহ্যবাহী স্থান হিসেবে ঘোষণা করা হয়, তখন পামুক্কালেতে নির্মিত হোটেলগুলো ভেঙে ফেলা হয় এবং রাস্তাটির জায়গায় কৃত্রিম জলধারা নির্মিত হয়। পানির নিচের জমা হওয়া পলিকে ক্ষতিসাধনের হাত থেকে রক্ষার জন্যে পামুক্কালের জলধারায় জুতা পরে নামা নিষিদ্ধ করা হয়েছে।
পামুক্কালের বিস্তীর্ণ ভূমি ট্র্যাভারটাইন দ্বারা নির্মিত। ট্র্যাভারটাইন একটি পাললিক শিলা যা উষ্ণ জলধারার পানি জমা হয়ে তৈরি করে। পামুক্কালেতে ১৭টি উষ্ণ জলধারা রয়েছে যেগুলোতে তাপমাত্রা ৩৫°সে. থেকে ১০০°সে. পর্যন্ত বিরাজ করে। এসব জলধারা থেকে আগত জল ট্র্যাভারটাইন ভূমির ৩২০ মিটার অবধি প্রবাহিত হয় এবং ৬০ থেকে ৭০ মিটার প্রস্থ ও ২৪০ দৈর্ঘ্যবিশিষ্ট এলাকায় ক্যালসিয়াম কার্বনেটের স্তর জমা করে। যখন সর্বোচ্চ পরিমাণ ক্যালসিয়াম কার্বনেট ধারণ করে ভূপৃষ্ঠে পৌছায়, তখন কার্বন ডাইঅক্সাইড এ থেকে নির্গত হয় এবং ক্যালসিয়াম কার্বনেট জমা পড়ে থাকে। এই জমা হওয়ার প্রক্রিয়া ততক্ষণই চলতে থাকে, যতক্ষণ না পর্যন্ত পানিতে বিদ্যমান কার্বন ডাইঅক্সাইড বায়ুর কার্বন ডাইঅক্সাইডের সাথে সাম্যাবস্থায় পৌঁছায়। এই জমা হওয়া ক্যালসিয়াম কার্বনেট ধীরে ধীরে শক্ত হয়ে ট্র্যাভারটাইনে পরিণত হয়। 
এই প্রক্রিয়া আবহাওয়ার অবস্থা, পরিবেষ্টনকারী তাপমাত্রা, জলধারার প্রকৃতির উপর নির্ভর করে।
পামুক্কালে একটি দর্শনীয় স্থান। এটি একটি বিশ্ব ঐতিহ্যবাহী স্থান হিসেবে স্বীকৃত। ১৯৮৮ সালে একে বিশ্ব ঐতিহ্যবাহী স্থান হিসেবে ইউনেস্কো ঘোষণা করে।
জুলিয়াস অ্যাক্সেলরড

জুলিয়াস অ্যাক্সেলরড একজন মার্কিন প্রাণরসায়নবিদ। তিনি ১৯৭০ সালে চিকিৎসাবিজ্ঞানে নোবেল পুরস্কার লাভ করেন। 
অ্যাক্সেলরড নিউ ইয়র্ক সিটইতে জন্মগ্রহণ করেন। তিনি সিটি কলেজ অব নিউ ইয়র্ক থেকে ১৯৩৩ সালে জীববিজ্ঞানে ব্যাচেলর্স ডিগ্রি লাভ করেন। তিনি নিউ ইয়র্ক বিশ্ববিদ্যালয় থেকে ১৯৪১ সালে মাস্টার্স ডিগ্রি লাভ করেন। তিনি জর্জ ওয়াশিংটন ইউনিভার্সিটি মেডিকেল স্কুল থেকে ১৯৫৫ সালে পিএইচডি ডিগ্রি অর্জন করেন।
অ্যামেলি

আমেলি (প্রকৃত ফরাসি নাম: Le Fabuleux Destin d'Amélie Poulain (); "আমেলি পুল্যাঁর অবিস্মরণীয় যাত্রা") জাঁ-পিয়েরে জনেত কর্তৃক পরিচালিত ২০০১ সালে মুক্তিপ্রাপ্ত রোমান্টিক কমেডি চলচ্চিত্র। চলচ্চিত্রটি এর পরিচালক ও গিইয়েরমো লরেঁত, দু'জনের লিখিত। ছবিটির পটভূমি প্যারিসের সমসাময়িক জীবন চটুল ভঙ্গীমায় তুলে ধরা হয়েছে। ছবিটির কাহিনী আবর্তিত হয়েছে এক লাজুক স্বল্পভাষী ওয়েইট্রেস আমেলি পুল্যাঁকে (অঁদ্রে ততু) ঘিরে, যে সিদ্ধান্ত নেয় তার আশেপাশের সবার জীবন সে আনন্দে ভরিয়ে দেবে। এ কাজ করতে গিয়ে নাটকীয়ভাবে তার নিজের জীবনের মোড় একদম ঘুরে যায়। জার্মানি আর ফ্রান্সের যৌথ সহযোগিতায় চলচ্চিত্রটি নির্মিত হয়। শুরুর দিকে অল্প কয়েকটি হলে মুক্তি দেওয়া হলেও খুব কম সময়ে ছবিটি ৩৩ মিলিয়ন ডলারের বেশি আয় করে। ছবিটি এখনও যুক্তরাষ্ট্রে মুক্তিপ্রাপ্ত ফরাসি সিনেমাগুলোর মধ্যে সর্বোচ্চ আয়কারী।
মার্শাল পরিকল্পনা

মার্শাল পরিকল্পনা (প্রাতিষ্ঠানিকভাবে ইউরোপীয় পুণর্গঠন প্রকল্প নামে পরিচিত, ইআরপি) ইউরোপের বিভিন্ন দেশকে সহায়তা প্রদান করার একটি মার্কিন পরিকল্পনা। দ্বিতীয় বিশ্বযুদ্ধোত্তর ইউরোপীয় দেশগুলোর বিধ্বস্ত অর্থনৈতিক পুনর্গঠন এবং এসব দেশে সোভিয়েত কমিউনিজমের বিস্তার রোধ করার লক্ষ্যে এ পরিকল্পনা অনুসারে যুক্তরাষ্ট্র এসব দেশকে আর্থিক সহায়তা প্রদান করার সিদ্ধান্ত গ্রহণ করে। এ পরিকল্পনা ১৯৪৮ সালের এপ্রিল মাসে প্রণয়ন করা শুরু হয় এবং চার বছর যাবৎ পরিচালিত হয়। যুক্তরাষ্ট্রের লক্ষ্য ছিল যুদ্ধবিধ্বস্ত অঞ্চলসমূহ পুনর্গঠন, বাণিজ্য প্রতিবন্ধকতাসমূহ দূর করা, শিল্পে আধুনিকায়ন এবং পুনরায় একটি সমৃদ্ধ ইউরোপ সৃষ্টি করা। অর্থনীতিতে "মার্শাল পরিকল্পনার সমতূল্য" বলতে সাধারণত বড় ধরনের আপদকালীন আর্থিক সহায়তা বোঝানো হয়।
এ পরিকল্পনাটি যুক্তরাষ্ট্রের স্বরাষ্ট্র সচিব জর্জ মার্শালের নামানুসারে রাখা হয়। ১৯৪৭ সালের জুন মাসে হার্ভার্ড বিশ্ববিদ্যালয়ে প্রদত্ত এক ভাষণে ইউরোপ পুনর্গঠনের প্রয়োজনীয়তা ব্যাখ্যা করেন। রিপাবলিকান ও ডেমোক্র্যাট দুই পক্ষ থেকে এ পরিকল্পনাটি সমর্থন লাভ করে। এছাড়া যুক্তরাষ্ট্রের স্বরাষ্ট্রমন্ত্রণালয়ের কর্মকর্তাগণ এ পরিকল্পনা প্রণয়নে সহায়তা করেন। এদের মধ্যে উইলিয়াম ক্লেটন ও জর্জ কেনান অন্যতম। সিনেটরদের মধ্যে আর্থার এইচ ভ্যান্ডারবার্গ এ প্রকল্প প্রণয়নে গুরুত্বপূর্ণ ভূমিকা রাখেন।
এ পুনর্গঠন পরিকল্পনাটি সর্বপ্রথম ৫ জুন ১৯৪৭ সালে ইউরোপীয় দেশসমূহের একটি সভায় উত্থাপিত হয়। এ পরিকল্পনায় সোভিয়েত ইউনিয়ন আর তার সহযোগী দেশগুলোকে কিছু সহায়তা করার প্রস্তাব রাখা হলেও তারা সে প্রস্তাব গ্রহণ করেনি। এ প্রস্তাবে অনুমোদন দিলে সমাজতান্ত্রিক অর্থনীতিতে মার্কিন হস্তক্ষেপের একটা আশঙ্কা ছিল। পরিকল্পনাটির চার বছর মেয়াদকালে সর্বমোট ১৩ বিলিয়ন মার্কিন ডলার ইউরোপীয় দেশগুলোতে অর্থনৈতিক ও কারিগরী সহায়তা হিসেবে প্রদান করা হয়। ১৯৫১ সালের শেষে সমন্বিত নিরাপত্তা পরিকল্পনার মাধ্যমে মার্শাল পরিকল্পনা প্রতিস্থাপিত হয়।
বাঘা মসজিদ

বাঘা মসজিদ রাজশাহী জেলা সদর হতে প্রায় ৪১ কিলোমিটার দক্ষিণ-পূর্বে বাঘা উপজেলায় অবস্থিত একটি ঐতিহাসিক মসজিদ। সুলতান নাসিরউদ্দিন নুসরাত শাহ ১৫২৩ খ্রিষ্টাব্দে মসজিদটি প্রতিষ্ঠা করেন।
মসজিদটি ১৫২৩-১৫২৪ সালে (৯৩০ হিজরি) হুসেন শাহী বংশের প্রতিষ্ঠাতা আলাউদ্দিন শাহের পুত্র সুলতান নুসরাত শাহ নির্মাণ করেন। পরবর্তীতে বিভিন্ন সময় এই মসজিদের সংস্কার করা হয় এবং মসজিদের গম্বুজগুলো ভেঙ্গে গেলে ধ্বংসপ্রাপ্ত মসজিদে নতুন করে ছাদ দেয়া হয় ১৮৯৭ সালে।
মসজিদটি ২৫৬ বিঘা জমির ওপর অবস্থিত। সমভুমি থেকে ৮-১০ ফুট উঁচু করে মসজিদের আঙিনা তৈরি করা হয়েছে। উত্তর পাশের ফটকের ওপরের স্তম্ভ ও কারুকাজ ধ্বংসপ্রাপ্ত হয়েছে। মসজিদটিতে ১০টি গম্বুজ আছে । আর ভেতরে রয়েছে ৬টি স্তম্ভ। মসজিদটিতে ৪টি মেহরাব রয়েছে যা অত্যন্ত কারুকার্য খচিত। দৈর্ঘ্য ৭৫ ফুট প্রস্থ ৪২ ফুট, উচ্চতা ২৪ ফুট ৬ ইঞ্চি। দেয়াল চওড়া ৮ ফুট গম্বুজের ব্যাস ৪২ ফুট, উচ্চতা ১২ ফুট। চৌচালা গম্বুজের ব্যাস ২০ ফুট উচ্চতা প্রায় ৩০ ফুট। মাঝখানের দরজার ওপর ফার্সি ভাষায় লেখা একটি শিলালিপি রয়েছে। মসজিদটির গাঁথুনি চুন-সুরকি দিয়ে। ভেতরে এবং বাইরের দেয়ালে মেহরাব ও স্তম্ভ রয়েছে। বাঘা মসজিদের দৈর্ঘ্য ২২.৯২ মিটার, প্রস্থ ১২.১৮ মিটার এবং উচ্চতা ২৪ ফুট ৬ ইঞ্চি। এর দেয়াল ২.২২ মিটার পুরু। মসজিদটিতে সর্বমোট ১০টি গম্বুজ, ৪টি মিনার (যার শীর্ষদেশ গম্বুজাকৃতির) এবং ৫টি প্রবেশদ্বার রয়েছে। এই মসজিদটি চারদিক হতে প্রাচীর দিয়ে ঘেরা এবং প্রাচীরের দু’দিকে দু’টি প্রবেশদ্বার রয়েছে। মসজিদের ভিতরে-বাইরে সবর্ত্রই টেরাকোটার নকশা বর্তমান। মসজিদের পাশে অবস্থিত বিশাল দিঘীও একটি দর্শনীয় স্থান।
এছাড়া বাঘা মসজিদের পাশেই রয়েছে একটি মাজার শরীফ।
বাঘা মসজিদটির গাঁথুনি চুন এবং সুরকি দিয়ে। মসজিদের ভেতরে এবং বাইরের দেয়ালে সুন্দর মেহরাব ও স্তম্ভ রয়েছে। এছাড়া আছে পোড়ামাটির অসংখ্য কারুকাজ যার ভেতরে রয়েছে আমগাছ, শাপলা ফুল, লতাপাতাসহ ফার্সি খোদাই শিল্পে ব্যবহৃত হাজার রকম কারুকাজ। 
এছাড়া মসজিদ প্রাঙ্গণের উত্তর পাশেই রয়েছে হজরত শাহদৌলা ও তার পাঁচ সঙ্গীর মাজার। বাংলার স্বাধীন সুলতান আলাউদ্দিন হুসাইন শাহর পুত্র নাসিরউদ্দীন নসরত শাহ জনকল্যাণার্থে মসজিদের সামনেই একটি দিঘী খনন করেন। শাহী মসজিদ সংলগ্ন এ দিঘিটি ৫২ বিঘা জমির ওপর রয়েছে। এই দিঘির চারপাশে রয়েছে সারিবদ্ধ নারিকেল গাছ। প্রতিবছর শীতের সময় এ দিঘিতে অসংখ্য অতিথি পাখির কলতানে এলাকা মুখরিত হয়ে ওঠে। বর্তমানে দিঘিটির চারটি বাঁধানো পাড় নির্মাণ করা হয়েছে। এ ছাড়া এ মসজিদ সংলগ্ন জহর খাকী পীরের মাজার রয়েছে। মূল মাজারের উত্তর পাশে রয়েছে তার কবর। এ ছাড়া মসজিদ সংলগ্ন মাটির নিচ থেকে মহল পুকুর আবিষ্কৃত হয়। ১৯৯৭ সালে মাজারের পশ্চিম পাশে খনন কাজের ফলে ৩০ ফুট বাই ২০ ফুট আয়তনের একটি বাঁধানো মহল পুকুরের সন্ধান মেলেছে। এই পুকুরটি একটি সুড়ঙ্গপথ দিয়ে অন্দরমহলের সঙ্গে যুক্ত ছিল। তিন দিক থেকে বাঁধানো সিঁড়ির ভেতরে নেমে গেছে। মসজিদের ভেতরে ও বাইরে রয়েছে প্রচুর পোড়ামাটির ফলক। মসজিদের ভেতরে উত্তর-পশ্চিম কোণে একটু উঁচুতে নির্মিত একটি বিশেষ নামাজের কক্ষ আছে। এ মসজিদ সংলগ্ন এলাকায় প্রতিবছর ঈদুল ফিতরের দিন থেকে ৩ দিন পর্যন্ত 'বাঘার মেলা'র আয়োজন করা হয়। এ মেলাটি ৫০০ বছরের ঐতিহ্য।
ভুবনমোহন পার্ক

ভুবনমোহন পার্ক রাজশাহী শহরের একটি ঐতিহাসিক নিদর্শন। রাজশাহীর সকল আন্দোলনের কেন্দ্রভুমি হিসাবে এই পার্কের গুরুত্ব অপরিসীম। বস্তুত ১৯৪৮ সাল থেকে ১৯৭০ সাল পর্যন্ত রাজশাহীর সকল রাজনৈতিক কর্মকাণ্ড ভুবনমোহন পার্ককে কেন্দ্র করেই আবর্তিত হয়েছিল।
ভুবনমোহন পার্ক দীর্ঘদিন ধরে জনসমাগমের কেন্দ্রবিন্দু ছিল। ১৯২০ সালে রাজশাহী মিউনিসিপ্যালিটির দফতর এখানে অবস্থিত ছিল, যা পরে স্থানান্তর করা হয়। ভাষা আন্দোলনের সময় (১৯৪৮-১৯৫৪) রাজশাহীতে যেকোনো প্রকাশ্য সভা-সমাবেশ নিষিদ্ধ থাকায় আন্দোলনকারীরা এখানে জমায়েত হয়ে বিভিন্ন কর্মসূচি গ্রহণ করতেন। ১৯৪৮ সালের ২ ফেব্রুয়ারি ভাষা সৈনিক মোহাম্মদ সুলতানের সভাপতিত্বে এখানে উত্তরবঙ্গের আঞ্চলিক সম্মেলন অনুষ্ঠিত হয়, যেখানে বাংলাকে রাষ্ট্রভাষা করার দাবি সংবলিত একটি প্রস্তাব গৃহীত হয়।
১৯৫৩ সালের ২১ ফেব্রুয়ারি পার্কে শহীদ মিনার নির্মাণ করে মহান একুশে উদযাপন করা হয়। ১৯৬৪ সালে বঙ্গবন্ধু শেখ মুজিবুর রহমান, এএইচএম কামারুজ্জানসহ বিভিন্ন জাতীয় নেতা এখানে রাজনৈতিক সমাবেশ করেছেন।
২০০৫ সালে পার্কটি সংস্কার করে ভাষা আন্দোলনের নেতাদের নামাঙ্কিত একটি স্মৃতিসৌধ নির্মাণ করা হয়। তবে বর্তমানে পার্কটিতে দোকানপাটের অনুপ্রবেশ, অপরিচ্ছন্নতা ও অব্যবস্থাপনার অভিযোগ রয়েছে।
পর্যায় (পতঙ্গ)

পর্যায় ()হল আর্থ্রোপোডের (যেমন কীট) যৌন পরিপক্কতা লাভের আগ পর্যন্ত মোচনের (একডাইসিস) মধ্যকার বিকাশের স্তর। বৃদ্ধির জন্য অথবা নতুন আকার ধারণের জন্য আর্থ্রোপোডকে অবশ্যই বহিঃকঙ্কাল খসাতে হয়। পর্যায়ের মধ্যকার পার্থক্যগুলো মূলত দেহের পরিবর্তিত অনুপাত, রঙ, ধরন অথবা দেহখণ্ডের সংখ্যার পরিবর্তনের মাধ্যমে প্রকাশ পায়। কিছু আর্থ্রোপোড যৌন পরিপক্কতা অর্জনের পরেও মোচন চালিয়ে যেতে পারে, তথাপি পরবর্তীতে এসব মোচনকে "পর্যায়" বলা যাবে না।
একটি কীট কতগুলো পর্যায়ের মধ্য দিয়ে যাবে তা মূলত এর প্রজাতি এবং পরিপার্শ্বীয় পরিবেশের অবস্থার উপর নির্ভর করে। স্বল্প তাপমাত্রা এবং আর্দ্রতা প্রায়সই বিকাশের হার কমিয়ে দেয়।
রাজশাহী চেম্বার অব কমার্স অ্যান্ড ইন্ডাস্ট্রি

রাজশাহী চেম্বার অব কমার্স এন্ড ইন্ডাস্ট্রিজ দেশের একটি অন্যতম প্রধান চেম্বার। দেশের অন্যান্য চেম্বার এর মতই বাণিজ্য, ট্রেড, শিল্প, কৃষি, সেবা প্রভিতি বিভিন্ন ধরনের বাবসায়ে নিয়োজিত প্রতিষ্ঠান, কোম্পানি এবং কর্পোরেট প্রতিষ্ঠানগুলো এই চেম্বারের সদস্য। এটি ১৯৫১ সালে প্রতিষ্ঠিত হয়।
রাজশাহী চেম্বার এর প্রধান উদ্দেশ্য হচ্ছে বাংলাদেশের, বিশেষ করে রাজশাহী অঞ্চলের শিল্প, বাণিজ্য এবং বাবসার উন্নয়ন সাধন করা। এছাড়া সরকার এবং অন্যান্য প্রতিষ্ঠানকে তথ্য, উপদেশ এবং সেবা প্রদান করা।
১৯৫০ সালে সম্প্রসারিত ব্যবসায়িক সুবিধার প্রয়োজনেই এই অঞ্চলের কিছু প্রধান ব্যবসায়ি রাজশাহী চেম্বার প্রতিষ্ঠা করেন। প্রথমে ১৯৫১ সালে প্রকাশিত এবং পরবর্তীকালে ১৯৬০ সালে সংশোধিত স্মারকলিপি এবং ধারা তৈরি করা হয় এই প্রতিষ্ঠান এর জন্য। সেই সময়ে বগুড়া, রংপুর, পাবনা এবং সিরাজগঞ্জ শহর সমিতি হিসাবে এই চেম্বার এর সদস্য ছিল। পরবর্তী সময়ে ওই সমস্ত জেলায় আলাদা আলদা চেম্বার তৈরি হয় এবং রাজশাহী চেম্বার বাংলাদেশ ফেডারেশন অব চেম্বার অব কমার্স এন্ড ইন্ডাস্ট্রিজ এর সদস্য হয়। ১৯৯৬ সালে রাজশাহী চেম্বার যৌথ মূলধনী কোম্পানি নিবন্ধক এর মাধ্যমে এবং বাণিজ্য মন্ত্রণালয় এর তত্ত্বাবধানে এ গ্রেড ভুক্ত চেম্বার এ পরিণত হয়। নিবন্ধিত চেম্বার এর প্রথম সভাপতি ছিলেন মরহুম শওকত আলী।
১৯৪৮ গ্রীষ্মকালীন অলিম্পিকে ভারত

স্বাধীনতা লাভের পর ভারত স্বাধীন দেশ হিসেবে প্রথম ১৯৪৮ খৃষ্টাব্দের গ্রীষ্মকালীন অলিম্পিকে অংশগ্রহণ করে।
১৯৪৮ গ্রীষ্মকালীন অলিম্পিকে ফিল্ড হকিতে প্রথম বারের জন্য ভারত গ্রেট ব্রিটেনের মুখোমুখি হয়। সদ্য স্বাধীনতা প্রাপ্ত ভারত ফিল্ড হকিতে ছিল তার পূর্বতন শাসকদের চেয়ে বেশি শক্তিশালী। এই দল হকিতে দেশের হয়ে একমাত্র স্বর্ণ পদক জয় করে।
এই বিভাগে ভারত নবম স্থান অধিকার করে।
ভারতীয় ফুটবল দল প্রথম আন্তর্জাতিক প্রতিযোগিতায় অংশগ্রহণ করে ১৯৪৮ গ্রীষ্মকালীন অলিম্পিকে। এই প্রতিযোগিতায় ভারতীয় ফুটবল দলের খেলোয়াড়রা খালি পায়ে ফ্রান্সের বিরুদ্ধে খেলতে নামে। ফরাসীরা প্রথমে এগিয়ে গেলেও ভারতীয় ফুটবলার সরঙ্গপানি রমন ৭০ মিনিটে সমতা ফেরান। এর পরে ভারত দুটি পেনাল্টির সুযোগ পেলেও সেখান থেকে গোল করতে অসমর্থ হয়। শেষ মিনিটে ফরাসী ফুটবলার রেনে পারসিলঁ গোল করে ভারতকে পরাস্ত করে। এই খেলায় খালি পায়ে ভারতের খেলা দর্শকদের মন জয় করে নেয়।
অসভাল্দো আর্দিলেস

অসভাল্দো সিজার আর্দিলেস (জন্ম ৩ আগস্ট ১৯৫২) একজন ফুটবল কোচ, বিশেষজ্ঞ এবং প্রাক্তন মধ্যমাঠের খেলোয়াড়। তিনি ১৯৭৮ ফিফা বিশ্বকাপ জয়ী আর্জেন্টিনা দলের সদস্য ছিলেন। তিনি বর্তমানে যুক্তরাজ্যে নিজস্ব ফুটবল স্কুল পরিচালনা করেন, যা অজি আর্দিলেস সকার স্কুল নামে পরিচিত। ব্রিটেনে তাকে অনেক সময় অজি আর্দিলেস নামে ডাকা হয়ে থাকে।
১৯৪৮ গ্রীষ্মকালীন অলিম্পিকে ফিল্ড হকি

পুরুষদের ১৯৪৮ গ্রীষ্মকালীন অলিম্পিকে ফিল্ড হকিতে প্রথম বারের জন্য ভারত গ্রেট ব্রিটেনের মুখোমুখি হয়। সদ্য স্বাধীনতা প্রাপ্ত ভারত ফিল্ড হকিতে ছিল তার পূর্বতন শাসকদের চেয়ে বেশি শক্তিশালী। অন্যদিকে গ্রেট ব্রিটেনের চারটি দেশ ইংল্যান্ড, আয়ারল্যান্ড, ওয়েলস ও স্কটল্যান্ড পৃথক ভাবে আন্তর্জাতিক হকি সংস্থা দ্বারা অনুমোদিত থাকায় একে অপরের দিকে সহযোগিতার হাত বাড়িয়ে দেয়নি। ফলে এই ক্রীড়ায় প্রথম বারের জন্য গ্রেট ব্রিটেন ফিল্ড হকি দলে ইংল্যান্ড থেকে সমস্ত খেলোয়াড় নির্বাচিত হয়। গ্রেট ব্রিটেন হকি দলের অধিনায়ক নির্বাচিত হন প্রথম শ্রেণীর ক্রিকেট খেলোয়াড় ও জাতীয় স্কোয়াশ বিজয়ী নর্মান বোরেট। প্রথম বারের জন্য পাকিস্তানও ১৯৪৮ গ্রীষ্মকালীন অলিম্পিকে ফিল্ড হকি দল পাঠায়। এই দলের আলি ইখতিদার শাহ দারা ১৯৩৬ গ্রীষ্মকালীন অলিম্পিকে স্বর্ণ পদক প্রাপ্ত ব্রিটিশ ভারতীয় ফিল্ড হকি দলের সদস্য ছিলেন। ১৯৪৮ গ্রীষ্মকালীন অলিম্পিকে পুরুষদের ফিল্ড হকি প্রতিযোগিতায় স্বর্ণ পদক লাভ করে সদ্য স্বাধীনতা প্রাপ্ত ভারত।
তেরোটি দেশের ১৮৭ জন হকি খেলোয়াড় ১৯৪৮ গ্রীষ্মকালীন অলিম্পিকে ফিল্ড হকি প্রতিযোগিতায় অংশগ্রহণ করে।
বরেন্দ্র বিশ্ববিদ্যালয়

বরেন্দ্র বিশ্ববিদ্যালয় বিশ্ববিদ্যালয় মঞ্জুরী কমিশন (ইউজিসি) এবং বাংলাদেশ সরকার অনুমোদিত উত্তরবঙ্গের প্রথম বেসরকারি বিশ্ববিদ্যালয়। ২০১২ সালে এই বিশ্ববিদ্যালয় প্রতিষ্ঠিত হয়।
নিম্নোক্ত ব্যক্তিবর্গ বরেন্দ্র বিশ্ববিদ্যালয়ের উপাচার্য হিসেবে দায়িত্ব পালন করেন:
বর্তমানে বিশ্ববিদ্যালয়ে ৩ টি অনুষদ রয়েছে।
বর্তমানে বিশ্ববিদ্যালয়ে ৪ টি অনুষদের অধিনে ১২ টি বিভাগ রয়েছে।
উইলিয়াম শার্প

উইলিয়াম ফোরসিথ শার্প একজন মার্কিন অর্থনীতিবিদ। তিনি ১৯৯০ সালে অর্থনীতিতে নোবেল পুরস্কার লাভ করেন।
শার্প ১৯৩৪ সালের ১৬ জুন ম্যাসাচুসেটসের বোস্টনে জন্মগ্রহণ করেন। তিনি ইউনিভার্সিটি অব ক্যালিফোর্নিয়া, লস অ্যাঞ্জেলস থেকে অর্থনীতিতে ৯৫৫ সালে ব্যাচেলর অব আর্টস, ১৯৫৬ সালে মাস্টার অব আর্টস এবং ১৯৬১ সালে পিএইচডি ডিগ্রি অর্জন করেন। ১৯৬১ সালে ইউনিভার্সিটি অব ওয়াশিংটন এ সহকারী অধ্যাপক পদে নিযুক্ত হন। ১৯৬৩ সালে সহযোগী অধ্যাপক এবং ১৯৬৭ সালে পূর্ণ অধ্যাপক পদে উন্নীত হন। ১৯৬৮ থেকে ১৯৭০ সাল পর্যন্ত ইউনিভার্সিটি অব ক্যালিফোর্নিয়া, আরভিন এ অধ্যাপক হিসেবে কাজ করেন। ১৯৭০ সাল থেকে স্ট্যানফোর্ড বিশ্ববিদ্যালয় এর অধ্যাপক হিসেবে কাজ করছেন।
সচিত্র সেনানায়েকে

সেনানায়েকে মুদিয়াসেলেজ সচিত্র মধুশঙ্কা সেনানায়েকে (; জন্ম: ৯ ফেব্রুয়ারি, ১৯৮৫) কলম্বোয় জন্মগ্রহণকারী প্রাক্তন পেশাদার শ্রীলঙ্কার ক্রিকেটার। ঘরোয়া ক্রিকেটে সিংহলীজ স্পোর্টস ক্লাব ও ইউভা নেক্সটের পক্ষে খেলছেন। শ্রীলঙ্কা ক্রিকেট দলের অন্যতম সদস্য সচিত্র সেনানায়েকে ডানহাতি ব্যাট ও অফ স্পিন বোলিং করে থাকেন।
২০০৬ সাল থেকে সিংহলিজ স্পোর্টস ক্লাবের হয়ে প্রথম-শ্রেণীর ক্রিকেট খেলে আসছেন। ঘরোয়া ক্রিকেটে শ্রীলঙ্কান প্রিমিয়ার লিগ সীমিত ওভারের প্রতিযোগিতায় সর্বাধিক উইকেট সংগ্রহের ফলেই তিনি দক্ষিণ আফ্রিকা সফরের জন্য মনোনীত হন। জানুয়ারি, ২০১২ সালে দক্ষিণ আফ্রিকা সফরে চতুর্থ একদিনের আন্তর্জাতিকে দক্ষিণ আফ্রিকার বিপক্ষে অভিষিক্ত হন তিনি। ২০১৩ সালের ইন্ডিয়ান প্রিমিয়ার লিগের নিলামে কলকাতা নাইট রাইডার্স দল $৬,২৫,০০০ মার্কিন ডলারের বিনিময়ে তাকে কিনে নেয়।
৩ জুন, ২০১৪ তারিখে ইংল্যান্ড সফরে ৫ম ও শেষ একদিনের আন্তর্জাতিকে নন-স্ট্রাইকার প্রান্তে অবস্থানকারী জস বাটলারকে মানকড়ীয় ভঙ্গীতে রান-আউট করে বেশ বিতর্কের জন্ম দেন তিনি। রান-আউটের পূর্বে একই খেলায় বাটলারকে নিজ ক্রিজ ছেড়ে আসায় দুইবার সতর্ক করেন। পরবর্তীতে উইকেটের বেইল ভেঙ্গে দেন এবং ইংরেজ আম্পায়ার মাইকেল গফের কাছে আউটের আবেদন জানান ও সফলকাম হন। সিরিজ নির্ধারণী ঐ খেলায় শ্রীলঙ্কা দল ৬ উইকেটে ইংল্যান্ডকে হারায় ও ৩-২ ব্যবধানে সিরিজ জয় করে। খেলার পর শ্রীলঙ্কান অধিনায়ক অ্যাঞ্জেলো ম্যাথিউজ এ সিদ্ধান্তে নিজ অবস্থান ব্যাখ্যা করেন যা নির্দিষ্ট নিয়মের ভিত্তিতেই আউট হয়েছে বলে জানান। ইংল্যান্ডের কোচ পিটার মুরেজ ম্যাথিউজের সিদ্ধান্তকে অসন্তুষ্ট চিত্তে গ্রহণ করেন। সাবেক ইংরেজ অধিনায়ক মাইকেল ভন খেলার কোন অবস্থা নেই বলে জানান। অন্যদিকে সাবেক অধিনায়ক মাইকেল অ্যাথারটন সিদ্ধান্তকে স্বাগতঃ জানিয়ে বলেন, অনেক ব্যাটসম্যানই অযথা মাঠে ঘুরেন। এটি তার উচিত শিক্ষা হয়েছে। অস্ট্রেলীয় অধিনায়ক মাইকেল ক্লার্ক বলেন, “আমি মনে করি যে খেলোয়াড়কে সতর্ক করার পরও যদি আইন ভঙ্গ করে তাহলে আপনি যে সিদ্ধান্ত নিতে চাইবেন, আপনি তাই পাবেন।” ১৯৯২ সালে ভারতের কপিল দেব কর্তৃক দক্ষিণ আফ্রিকা পিটার কার্স্টেনকে আন্তর্জাতিক ক্রিকেটে মানকড়ীয় কায়দায় আউট করার পর প্রথমবারের মতো সেনানায়েকে বাটলারকে এভাবে আউট করেছেন।
জুন, ২০১৪ সালে সন্দেহজনক অবৈধ বোলিং ভঙ্গিমার জন্য তাকে অভিযুক্ত করা হয়। ফলে আন্তর্জাতিক ক্রিকেট কাউন্সিল কর্তৃপক্ষ জুলাই, ২০১৪ সাল থেকে আন্তর্জাতিক ক্রিকেট অঙ্গনে তার বোলিং নিষিদ্ধ ঘোষণা করে। অতঃপর ডিসেম্বর, ২০১৪ সালে তার উপর আরোপিত নিষেধাজ্ঞা উঠিয়ে নেয়া হয়। অবৈধ বোলিংয়ের কারণে নিষিদ্ধতা কাটিয়ে ১০-১১ ডিসেম্বর, ২০১৪ তারিখে অনুষ্ঠিত সফরকারী ইংল্যান্ড দলের বিপক্ষে ৫ম একদিনের আন্তর্জাতিকে তিনি প্রথমবারের মতো বোলিং করেন। খেলায় তিনি ১০ ওভারে ৩৫ রান দিয়ে ২ উইকেট দখল করেন।
১৯৩২ গ্রীষ্মকালীন অলিম্পিকে ফিল্ড হকি

পুরুষদের ১৯৩২ গ্রীষ্মকালীন অলিম্পিকে ফিল্ড হকি প্রতিযোগিতায় মাত্র তিনটি দেশ অংশগ্রহণ করে। ব্রিটিশ ভারত ছাড়া ১৯৩২ গ্রীষ্মকালীন অলিম্পিক প্রতিযোগিতায় হকিতে প্রথমবারের জন্য জাপান ও মার্কিন যুক্তরাষ্ট্র অংশগ্রহণ করে। ব্রিটিশ ভারত জাপানকে ১১-১ এবং মার্কিন যুক্তরাষ্ট্রকে সর্বকালীন রেকর্ড ২৪-০ গোলে পরাজিত করলেও অন্য কোন অংশগ্রহণকারী দেশ না থাকার জন্য জাপান ও মার্কিন যুক্তরাষ্ট্র যথাক্রমে রূপা ও ব্রোঞ্জ পদক লাভ করে। 
প্রত্যেক দল একে অপরের বিরুদ্ধে একবার করে খেলে। এই প্রতিযোগিতায় কম দল অংশগ্রহণ করার জন্য ব্রোঞ্জ পদকের জন্য লড়াই বা ফাইনাল খেলা হয়নি। পয়েন্টের ভিত্তিতে পদক ভাগ হয়। ব্রিটিশ ভারত জাপানকে ১১-১ এবং মার্কিন যুক্তরাষ্ট্রকে সর্বকালীন রেকর্ড ২৪-০ গোলে পরাজিত করে। মার্কিন যুক্তরাষ্ট্রের বিরুদ্ধে রূপ সিং ১০ গোল ও ধ্যান চাঁদ ৮ গোল দেন।
২০০৮ গ্রীষ্মকালীন অলিম্পিকে ভুটান

ভুটান চীনে অনুষ্ঠিত ২০০৮ গ্রীষ্মকালীন অলিম্পিকে প্রতিদ্বন্দ্বিতা করে।
২০০৪ গ্রীষ্মকালীন অলিম্পিকে ভুটান

ভুটান গ্রীসের এথেন্সে অনুষ্ঠিত ২০০৪ গ্রীষ্মকালীন অলিম্পিকে প্রতিদ্বন্দ্বিতা করে। তীরন্দাজ বিভাগে অংশ নেয়ার জন্য দুজন প্রতিনিধি পাঠায়।
ল্যান্স ক্লুজনার

ল্যান্স ক্লুজনার বোপানা (; জন্ম: ৪ সেপ্টেম্বর, ১৯৭১), নাটাল প্রদেশের ডারবানে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলে তিনি অল-রাউন্ডার হিসেবে পরিচিত ছিলেন। আগ্রাসী ব্যাটিং ও ফাস্ট মিডিয়াম সুইং বোলিংয়ে সবিশেষ দক্ষ ছিলেন ল্যান্স ক্লুজনার। জুলু ভাষায় কথা বলতে পারেন, তাই তার ডাক নাম "জুলু"।
১৯৯৯ সালের বিশ্বকাপ ক্রিকেটে প্রতিযোগিতার সেরা খেলোয়াড়ের পুরস্কার লাভ করেন। এরফলে তিনি ঐ সময়ে আইসিসি ওডিআই ব্যাটিং র‌্যাঙ্কিংয়ে শীর্ষস্থানে ছিলেন। উচ্চ পর্যায়ের স্ট্রাইক রেট এবং ৪১.১০ ওডিআই ব্যাটিং গড় তাকে দক্ষিণ আফ্রিকার অন্যতম একদিনের আন্তর্জাতিকে ব্যাটসম্যানের মর্যাদায় অভিষিক্ত করেছে।
১৯৯৬/৯৭ মৌসুমে কলকাতায় অনুষ্ঠিত টেস্টে ভারতের বিপক্ষে অভিষিক্ত হন। শুরুতে বোলার হিসেবে অংশগ্রহণ করেন। কিন্তু অভিষেক টেস্টে মোহাম্মদ আজহারউদ্দীনের কাছে ধারাবাহিকভাবে পাঁচটি চার দিতে বাধ্য হলেও নভেম্বর, ১৯৯৬ সালে দ্বিতীয় টেস্টে তিনি তার সেরা বোলিং পরিসংখ্যান গড়েন ৬৪ রানের বিনিময়ে ৮ উইকেট নিয়ে। ল্যান্স ক্লুজনার প্রথম টেস্ট অভিষেকধারী হিসেবে পাঁচ-উইকেট তুলে নেন। সরকারের বর্ণবৈষম্য নীতি প্রবর্তনের ফলে ১৯৭০ সালে আন্তর্জাতিক ক্রিকেট কাউন্সিল দক্ষিণ আফ্রিকার উপর নিষেধাজ্ঞা প্রদান করে। পরবর্তীতে দক্ষিণ আফ্রিকার সরকার কর্তৃক দেশ পুণর্গঠনের প্রেক্ষাপটে ১৯৯১ সালে আইসিসি দলটির বিরুদ্ধে স্থগিতাদেশ প্রত্যাহার করে। ভারতের বিপক্ষে তার এ বোলিং পরিসংখ্যানটি অদ্যাবধি যে-কোন দক্ষিণ আফ্রিকানের সেরা বোলিং। এছাড়াও, মার্চ, ২০১৭ সাল পর্যন্ত এ পরিসংখ্যানটি অভিষেকে যে-কোন বোলারের চতুর্থ সেরা বোলিং পরিসংখ্যান। ২০০২ সালে উইজডেন ক্রিকেটার্স অ্যালমেনাক কর্তৃক প্রণীত সর্বকালের শীর্ষ ১০০ বোলিংশৈলী প্রদর্শনের তালিকায় ক্লুজনারের বোলিং পরিসংখ্যানটিকে জর্জ বিসেটের ৫/৩৭-এর সাথে অন্তর্ভুক্ত করা হয়।
হাঁটুর গোড়ালীতে আঘাতপ্রাপ্তির কারণে আন্তর্জাতিক ক্রিকেটাঙ্গন থেকে চলে যেতে বাধ্য হন তিনি।
২০০৯ সালের শেষদিকে ভারতীয় ক্রিকেট লীগের সাথে জড়িত ছিলেন। এরপর ২০১০-এর বসন্তে ক্রিকেট সাউথ আফ্রিকা’র তত্ত্বাবধানে লেভেল-থ্রী কোচিং কোর্স সম্পন্ন করেন। বাংলাদেশ ক্রিকেট বোর্ডের সাথে দলের বোলিং কোচের দায়িত্ব নিয়ে আলাপ করেন। ক্লুজনার নিশ্চিত করেন যে আলোচনা চলছে। ২০১০ সালের সেপ্টেম্বর মাসে বিসিবি ক্লুজনারের কাছ থেকে সম্মতির জন্য অপেক্ষা করতে থাকে। শেষ পর্যন্ত তিনি প্রস্তাবে সাড়া দেননি। স্ত্রীসহ বাংলাদেশে স্থায়ীভাবে থাকতে অস্বীকৃতি জানান।
জানুয়ারি, ২০১১-১২ মৌসুমে ডলফিন্সের অস্থায়ী প্রধান কোচের দায়িত্ব পালন করেন। এ দলেই ঘরোয়া ক্রিকেট খেলেন তিনি।
ক্লুজনার প্রধানত স্মরণীয় হয়ে আছেন একদিনের আন্তর্জাতিকে তার অসাধারণ ক্রীড়ানৈপুণ্য প্রদর্শনের জন্য। ১৯৯৯ সালের বিশ্বকাপে অস্ট্রেলিয়া দল শিরোপা লাভ করলেও অকুতোভয় হার্ডহিটিং ব্যাটসম্যান হিসেবে তিনি ১৯৯৯ সালের বিশ্বকাপে ভোটের মাধ্যমে ম্যান অব দ্য টুর্নামেন্টের মর্যাদা পান। এছাড়াও, ২০০০ সালে উইজডেন কর্তৃপক্ষ তাকে উইজডেন বর্ষসেরা ক্রিকেটার হিসেবে ঘোষণা করে।
১৯২৮ গ্রীষ্মকালীন অলিম্পিকে ফিল্ড হকি

১৯২৬ খ্রিষ্টাব্দে আন্তর্জাতিক হকি ফেডারেশনের স্থাপনের পরে ১৯২৮ গ্রীষ্মকালীন অলিম্পিকে ফিল্ড হকিকে প্রতিযোগিতা হিসেবে পুনরায় যুক্ত করা হয়। ১৯২৮ গ্রীষ্মকালীন অলিম্পিকের ঠিক পূর্বে ভারতীয় হকি দলের ইংল্যান্ড সফরকালে ইংল্যান্ড, আয়ারল্যান্ড, ওয়েলস ও স্কটল্যান্ড গ্রেট ব্রিটেনের শাসনাধীন ভারতের বিরুদ্ধে খেলতে অস্বীকার করে। ঐ সফরে ভারতীয় হকি দল "হকি অ্যাসোসিয়েশন একাদশ" কে ৪-০ এবং "অ্যাংলো-স্কটিশ একাদশ" কে ৭-৩ গোলে পরাজিত করে। এর ঠিক পরেই ১৯২৮ গ্রীষ্মকালীন অলিম্পিকে ফিল্ড হকি প্রতিযোগিতায় পূর্বতন স্বর্ণ পদক জয়ী গ্রেট ব্রিটেন কোন সরকারি কারণ ছাড়াই অংশগ্রহণ করতে অস্বীকার করে। অপর দিকে পূর্বে আমন্ত্রক দেশ নেদারল্যান্ডস দেশীয় নিয়মে নরম বল ও দুমুখো হকি স্টিকের মাধ্যমে হকি খেলত, কিন্তু তাদের অধিনায়ক রেইন ডি ওয়াল ১৯২৮ গ্রীষ্মকালীন অলিম্পিকের প্রস্তুতি হিসেবে প্রথম আন্তর্জাতিক নিয়মে খেলা শুরু করেন। 
এই প্রতিযোগিতায় আঠারোটি খেলায় একত্রিশ জন হকি খেলোয়াড় মোট উনসত্তরটি গোল করেন।
শাহবাগ হোটেল

শাহবাগ হোটেল (ইংরেজি:Shahbagh Hotel) ছিল ঢাকার প্রথম তিন তারকামানের হোটেল। হোটেলটির স্থপতি ছিলেন ইংরেজ এডোয়ার্ড হাইক্স ও নকশা করেছিলেন রোনাল্ড ম্যাককেনেল। এর অবস্থান ছিল শাহবাগ মোড়ের পূবালী ব্যাংকের পিছনে। পূবালী ব্যাংকের ভবনটি সেসময় মুসলিম লীগের কার্যালয় হিসেবে ব্যবহৃত হত।
১৯০৫ সালে বঙ্গভঙ্গের পর পূর্ব বাংলার রাজধানী ঢাকায় উনিশ শতকে বেশকিছু ভবন মনোরঞ্জনের জন্য তৈরি করেন যেগুলোতে বাইজি দের নাচানো হত। এরকমই একটি উল্লেখযোগ্য বাইজি ঘর ছিল "ইশরাত মঞ্জিল"। পিয়ারী বাই, ওয়ামু বাই, আবেদী বাইয়ের মত বিখ্যাত বাইজিরা এখানে নাচতেন। নবাব সলিমুল্লাহ ১৯০৬ সালের ১৪ ও ১৫ এপ্রিল এ ভবনটি নিখিল ভারত মুসলিম শিক্ষা সম্মেলনের স্থান হিসেবে নির্বাচন করেন। এরপর ১৯০৬ সালের ৩০ ডিসেম্বরে এ ভবনেই “নিখিল ভারত মুসলিম লীগ” প্রতিষ্ঠিত হয়। পরবর্তিতে এটিকে সংস্করণ করে হোটেলে রুপান্তরিত করা হয়, যা ঢাকার প্রথম আন্তর্জাতিক হোটেল। ১৯৭৫ সালে ভবনটি ইনিন্সটিটিউট অফ পোষ্ট-গ্রাজুয়েটে মেডিসিন এন্ড রিসার্চ (IPGMR) অধিগ্রহণ করে। পরবর্তীতে ১৯৯৮ সালে বঙ্গবন্ধু শেখ মুজিব মেডিকেল বিশ্ববিদ্যালয় দ্বারা সেই ভবনটি অধিগৃহীত হয়।
সন্ধিপদী

সন্ধিপদী বা আর্থ্রোপোডা হল এক জাতীয় অমেরুদণ্ডী প্রাণী যাদের একটি বহিঃকঙ্কাল, একটি বিখন্ডিত দেহ, এবং সংযুক্ত সন্ধিল উপাঙ্গ রয়েছে। সন্ধিপদী বা আর্থ্রোপোডারা অমেরুদন্ডী প্রাণীদের পর্বগুলির মধ্যে বৃহত্তম। সন্ধিপদীরা আর্থ্রোপোডা পর্বের সদস্য যাদের মধ্যে রয়েছে পতঙ্গ, মাকড়সা-সদৃশ আরাকনিড, এবং কবচী বা ক্রাস্টাসিয়ান। উপাঙ্গগুলো বহিঃকঙ্কালের অংশ গঠন করে যা মূলত গ্লুকোজ থেকে উৎপন্ন আলফা-কাইটিন দিয়ে তৈরী। এই পর্বের অন্তর্গত প্রাণীগুলির দেহ দ্বিপার্শ্বীয়ভাবে প্রতিসম। 
আর্থ্রোপড শব্দটি গ্রীক á আরথ্রন, "যৌথ" এবং πούς পিউস (জেনারেল পোডোস (ποδός)), অর্থাৎ "পা" বা "পা" থেকে এসেছে, যার অর্থ একসাথে "জোড়িত পা" mean "আর্থ্রোপাডা" নামটি ১৮৪৮ সালে জার্মান পদার্থবিজ্ঞানী এবং প্রাণীবিদ কার্ল থিওডর আর্নস্ট ভন সিবোল্ড (১৮০৪–১৮৮৫) প্রথম উল্লেখ করেছিলেন।
সম্মিলিত জাতিপুঞ্জ

জাতিসমূহের সংঘ বা লীগ অব নেশন্‌স (; ) প্রথম বিশ্বযুদ্ধ পরবর্তী একটি আন্তর্জাতিক সংস্থা। ১৯২০ সালের ১০ই জানুয়ারি প্যারিস শান্তি আলোচনার ফলস্বরূপ এ সংস্থাটির জন্ম। পৃথিবীতে বৈশ্বিক শান্তি রক্ষায় সর্বপ্রথম সংস্থাটি হল সম্মিলিত জাতিপুঞ্জ। সংস্থাটির প্রতিষ্ঠাকালীন চুক্তিপত্র বা কভেন্যান্ট () অনুযায়ী এর প্রাথমিক উদ্দেশ্য হল সম্মিলিত নিরাপত্তা ব্যবস্থা ও অসামরিকীকরণের মাধ্যমে যুদ্ধ এড়ানো এবং সমঝোতা ও সালিশের মাধ্যমে আন্তর্জাতিক দ্বন্দ্বের নিরসন করা। অন্যান্য লক্ষ্যের মধ্যে শ্রমিক অধিকার নিশ্চিতকরণ, আদিবাসীদের ন্যায়বিচার নিশ্চিতকরণ, বৈশ্বিক সুস্বাস্থ্য নিশ্চিতকরণ, মাদক ও মানব পাচার রোধ, অস্ত্র কেনাবেচা রোধ এবং ইউরোপের সংখ্যালঘু ও যুদ্ধবন্দীদের অধিকার নিশ্চিতকরণ অন্যতম। ২৮ সেপ্টেম্বর ১৯৩৪ ও ২৩ ফেব্রুয়ারি ১৯৩৫-এর মধ্যে সংস্থাটির সর্বোচ্চ সদস্যসংখ্যা ছিল ৫৮টি।
বহু বছরের কূটনৈতিক শৃঙ্খল ভেঙে সম্পূর্ণ নতুন ও মৌলিক কূটনৈতিক সম্পর্কের একটি ধারনার ফসল ছিল সম্মিলিত জাতিপুঞ্জ। সংস্থাটির অধীনে কোন আলাদা সৈন্যবাহিনী ছিল না। বিভিন্ন সিদ্ধান্ত গ্রহণ, সংশোধন ও সংস্কার, অন্য দেশের ওপর অর্থনৈতিক শাস্তি আরোপ বা প্রয়োজনবোধে শক্তি প্রয়োগের বেলায় সংস্থাটি পুরোপুরি বৃহৎ শক্তিবর্গের ওপর নির্ভরশীল থাকত। অবশ্য অধিকাংশ ক্ষেত্রে বৃহৎ শক্তিবর্গও বিভিন্ন প্রয়োজনে সঠিক সিদ্ধান্ত নিতে ব্যর্থ হয়েছিল। শাস্তিপ্রয়োগ বা অবরোধ আরোপ সদস্য রাষ্ট্রগুলোকে আহত করতে পারে ভেবে এ ধরনের কার্যকলাপ থেকে বিরত থাকে সংস্থাটি। ইতালো-আবিসিনিয়ান যুদ্ধের সময় সম্মিলিত জাতিপুঞ্জ অভিযোগ করে যে ইতালীয় সৈন্যরা রেড ক্রসের মেডিকেল তাঁবুগুলোতে আক্রমণ চালিয়েছে। প্রত্যুত্তরে বেনিতো মুসোলিনি বলেছিলেন "চড়ুই যখন চিৎকার-চেঁচামেচি করে তখন জাতিপুঞ্জ সরব হয়, কিন্তু ঈগল আহত হলে চুপ করে বসে থাকে।"
অল্প কিছু সাফল্য এবং শুরুর দিকে বেশ কয়েকটি ব্যর্থতার পর অবশেষে ত্রিশের দশকে সম্মিলিত জাতিপুঞ্জ অক্ষশক্তির আগ্রাসনের বিরুদ্ধে দাঁড়াতে প্রচণ্ডভাবে ব্যর্থ হয়। জার্মানির সাথে জাপান, ইতালি, স্পেন ও অন্যান্য দেশ সংস্থাটি থেকে সরে দাঁড়ায়। দ্বিতীয় বিশ্বযুদ্ধের শুরুতেই এটা প্রমাণ হয়ে যায় যে আরেকটি বিশ্বযুদ্ধ এড়াতে জাতিপুঞ্জ সম্পূর্ণ ব্যর্থ হয়েছে। সংস্থাটি মাত্র ২৭ বছর টিকে ছিল। বর্তমান জাতিসংঘ বিশ্বযুদ্ধের পরে এর স্থলাভিষিক্ত হয় এবং সংস্থাটির একাধিক সহযোগী সংগঠনের নিয়ন্ত্রণভার গ্রহণ করে |
সেবাস্তিয়ান পিনেরা

মিগেল হুয়াও সেবাস্তিয়ান পিনেরা একেনিকে ( ; জন্ম: ১ ডিসেম্বর, ১৯৪৯) সান্তিয়েগোতে জন্মগ্রহণকারী চিলি’র অর্থনীতির বিশিষ্ট অধ্যাপক, বিনিয়োগকারী, ব্যবসায়ী ও রাজনীতিবিদ। বর্তমানে তিনি চিলির ৩৫তম রাষ্ট্রপতি হিসেবে দায়িত্ব পালন করছেন। বিলিয়নিয়ার হিসেবে পিনেরা’র বেশ পরিচিতি রয়েছে।
জোস পিনেরা কারভালো ও মাগদালেনা একেনিকে রোজাস দম্পতির সন্তান সেবাস্তিয়ান পিনেরা সান্তিয়াগো ডি চিলিতে জন্মগ্রহণ করেন। মারিয়া মাগদালেনা, জোস ম্যানুয়েল, জুয়াও পাবলো, জোস মিগুয়েল ও মারিয়া তেরেসা নামীয় তার ভাই-বোন রয়েছে।
জন্মের একবছর পরই পিনেরা’র পরিবার বেলজিয়ামে চলে যান। সেখান থেকে জাতিসংঘে চিলির রাষ্ট্রদূতের দায়িত্ব পালনের সময় তার বাবা নিউইয়র্ক সিটিতে বসবাস করেন। ১৯৫৫ সালে চিলিতে ফিরে কোলজিও ডেল ভার্বো ডিভিনো (ডিভাইন ওয়ার্ড কলেজ)-এ অধ্যয়ন করেন। সেখানেই ১৯৬৭ সালে স্নাতক ডিগ্রী অর্জন করেন। ১৯৭১ সালে ব্যবসায় ও প্রশাসনে পন্টিফিকাল ক্যাথলিক ইউনিভার্সিটি অব চিলি থেকে স্নাতক ডিগ্রী লাভ করেন। অধ্যয়ন থাকাকালীন প্রত্যেক শ্রেণী থেকে সেরা ছাত্র হিসেবে রাউল আইভার অক্সলি প্রাইজ পান।
এরপর ফুলব্রাইট প্রোগ্রামের অধীনে আংশিকভাবে অর্থনীতিতে হার্ভার্ড বিশ্ববিদ্যালয়ে স্নাতকোত্তর শ্রেণীতে অধ্যয়ন করেন। এ সময় জার্নাল অফ ইকোনোমিক হিস্টরিতে দি ওল্ড সাউথ’স স্ট্যাক ইন দি ইন্টার-রিজিওনাল মুভম্যান্ট অফ স্ল্যাভস শিরোনামে সহপাঠীর সাথে যৌথভাবে প্রবন্ধ রচনা করেন। তিন বছর পর অর্থনীতিতে এম.এ ও পিএইচ.ডি ডিগ্রী লাভ করেন।
পিনেরা সংসদীয় নির্বাচনী জোট কোয়ালিশন ফর চেঞ্জ-সহ রাষ্ট্রপতি নির্বাচনের নেতা। আগস্ট, ২০০৯ সাল থেকে মধ্য-বামপন্থী রাজনীতিবিদ হিসেবে পরিচিত এদুয়ার্দো ফ্রেই রুইস-তাগ্‌লে, মার্কো এনরিকুয়েজ-ওমিনামি ও জর্জ আরাতে’র সাথে প্রতিদ্বন্দ্বিতা করেন।
১৩ ডিসেম্বর, ২০০৯ তারিখে প্রথম পর্যায়ের নির্বাচনে পিনেরা ৪৪.০৫% ভোট পান। ২৯.৬% ভোট পেয়ে তার নিকটতম প্রতিদ্বন্দ্বী প্রার্থী ছিলেন এদুয়ার্দো ফ্রেই রুইস-তাগ্‌লে। কোন প্রার্থীই মোট ভোটের অর্ধেকের বেশি না পাওয়ায় চিলিবাসী পুনরায় ভোট দেয়। ১৭ জানুয়ারি, ২০১০ তারিখে অনুষ্ঠিত ২০০৯-১০ সালের চিলির রাষ্ট্রপতি নির্বাচনের দ্বিতীয় পর্যায়ের ভোটে রাষ্ট্রপতি হিসেবে নির্বাচিত হন। তারপর ১৭ জানুয়ারি শপথ গ্রহণ শেষে ১১ মার্চ, ২০১০ তারিখ রাষ্ট্রপতির কার্যালয়ের দায়িত্ব নেন। 
স্নাতক পাশ করে ১৯৭১ থেকে ১৯৮৮ সাল পর্যন্ত শিক্ষকতা পেশায় ছিলেন পিনেরা। ১৯৭১ সালে চিলি বিশ্ববিদ্যালয়ের স্কুল অফ ইকোনমিক্সে অর্থনৈতিক রাজনৈতিক তত্ত্বের অধ্যাপনা করেন। ১৯৭২ সালে ভালপারাইজো বিজনেস স্কুলে চলে যান। এছাড়াও, পন্টিফিকাল ক্যাথলিক ইউনিভার্সিটি অব চিলি এবং অ্যাডল্ফো ইবানিজ ইউনিভার্সিটিতে অর্থনীতি বিষয়ের অধ্যাপক ছিলেন।
১৯৭৩ সালের ডিসেম্বরে পিনেরা সেসিলিয়া মোরেল নামীয় এক রমণীর পাণিগ্রহণ করেন। সান্তিয়াগো’র আভেনিডা আমেরিকো ভোসপোসিও এলাকায় উভয়ে প্রতিবেশী ছিলেন। তাদের সংসারে চার সন্তান - মাগদালেনা (১৯৭৫), সেসিলা (১৯৭৮), সেবাস্তিয়ান (১৯৮২) ও ক্রিস্টোবাল (১৯৮৪) রয়েছে।
মীর জুমলা গেট

মীর জুমলার গেট ঢাকা বিশ্ববিদ্যালয় এলাকার একটি ঐতিহাসিক মোগল স্থাপনা। এই গেটটি ঢাকা গেট, ময়মনসিংহ গেট নামেও পরিচিত।
ব্রিটিশ সময়কার ঢাকার ম্যাজিস্ট্রেট চার্লস ডয়'স মূল শহরের সঙ্গে রেসকোর্সকে সংযুক্ত করার জন্য ময়দানের উত্তর-পূর্ব দিকে একটি সড়ক তৈরি করেন। এই সড়কের প্রবেশপথে তৈরি করা হয় দুটি স্তম্ভ। অপর এক তথ্যে বলা হয়েছে, ইসলাম খাঁর আমলে রমনা অঞ্চলে ছিল "বাগে বাদশাহী" নামে মোগল উদ্যান। বাগে বাদশাহীর প্রবেশপথে ছিল দুটি স্তম্ভ। পরে তা পুনর্নির্মাণ করে নামকরণ করা হয় "ময়মনসিংহ গেট"।
মোগল আমলে বুড়িগঙ্গা নদী হয়ে ঢাকায় প্রবেশ করতে ব্যবহার করা হতো এ তোরণ। সেই সময় এর নাম ছিল 'মীর জুমলার গেট'। পরে কখনও 'ময়মনসিংহ গেট', কখনও 'ঢাকা গেট' এবং অনেক পরে নামকরণ করা হয় 'রমনা গেট'। এ গেট রমনায় প্রবেশ করার জন্য ব্যবহার করা হতো বলে পরে সাধারণ মানুষের কাছে এটি রমনা গেট নামেই পরিচিতি পায়। তবে বাংলাদেশ সরকারের গেজেট অনুসারে এ তোরণ এবং আশপাশের জায়গার নাম দেওয়া হয়েছে 'মীর জুমলার গেট'।
তোরণের স্তম্ভগুলো পরীক্ষা করেন এ. এইচ. দানী। তার মতে, এগুলো মোগল আমলে তৈরি হয়নি। কারণ স্তম্ভ দুটির গড়ন ইউরোপীয় ধাঁচে মূল শহরের সঙ্গে রেসকোর্সকে যুক্ত করার জন্য রেসকোর্সের উত্তর-পূর্ব দিকে একটি রাস্তা তৈরি করেন তৎকালীন ম্যাজিস্ট্রেট চার্লস ডস। এ রাস্তার প্রবেশমুখে ডস এ দুটি স্তম্ভ তৈরি করেন। যা এখনও অটুট রয়েছে। বর্তমান নজরুল এভিনিউর রাস্তাটিও ডস তৈরি করেন। 'বাগে বাদশাহী' নামে মোগল উদ্যানটি ইসলাম খাঁর আমলে ছিল রমনা অঞ্চলে (যেটি বর্তমান সোহরাওয়ার্দী উদ্যান ও পুরনো হাইকোর্ট ভবন)। হাইকোর্ট ভবনের পূর্ব কোণে একই ধরনের দুটি স্তম্ভবিশিষ্ট প্রবেশপথ ছিল। মূলত সে সময় এ স্তম্ভের মধ্য দিয়ে চলাচল ছিল হাতির। ২০২৩ সালের ডিসেম্বরে ওসমানী উদ্যান থেকে মীর জুমলার কামানটি সরিয়ে মীর জুমলা গেটের সামনে স্থাপন করা হয়।
প্রায় ১০০ থেকে ১৫০ ইঞ্চি ব্যাসার্ধ এ ধরনের স্তম্ভ খুবই বিরল। যার ওপরে রয়েছে কারুকাজ করা চারকোনা বিশিষ্ট একটি শেড। পশ্চিম পাশের বড় স্তম্ভের পাশেই রয়েছে অপেক্ষাকৃত ছোট আরেকটি স্তম্ভ। যার মাঝে টানা অবস্থায় রয়েছে একটি দেয়াল। উঁচু থেকে নিচুতে নামা এ দেয়ালটি প্রায় ২০ ইঞ্চি চওড়া। কিন্তু পূর্ব পাশের বড় স্তম্ভের সঙ্গে দেয়াল বা প্রাচীর থাকলেও নেই ছোট স্তম্ভ।
২০০৮ গ্রীষ্মকালীন অলিম্পিকে বাংলাদেশ

বাংলাদেশ চীনের বেইজিংয়ে অনুষ্ঠিত ২০০৮ গ্রীষ্মকালীন অলিম্পিকে তিনটি বিভাগে অংশগ্রহণের জন্য ৫ সদস্যের ক্রীড়াবিদ দল প্রেরণ করে।
বাংলাদেশ কোনো প্রতিযোগীয় যোগ্যতা অর্জন করতে ব্যর্থ হয়; ওয়াইল্ডকার্ড প্রক্রিয়ার মাধ্যমে অংশ নেন।
আউরেলিয়ুস আউগুস্তিনুস

আউরেলিয়ুস আউগুস্তিনুস বা সেইন্ট অগাস্টিন (, ; জন্ম: ১৩ই নভেম্বর, ৩৫৪ - মৃত্যু: ২৮শে আগস্ট, ৪৩০) প্রাচীন যুগের খ্রিস্টান ধর্মতত্ত্ববিদ, গীর্জা পদ্ধতির লাতিন জনকদের একজন এবং সম্ভবত স্বয়ং যীশুর শিষ্য সাধু পল'র পরেই খ্রিস্ট ধর্মের সবচেয়ে গুরুত্বপূর্ণ চিন্তাবিদ ও দার্শনিক। ইংরেজভাষীদের কাছে তিনি সেইন্ট অগাস্টিন নামে পরিচিত, বাংলায় তাকে সাধু অগাস্টিনও বলা হয়। তিনি রোমান অধ্যুষিত উত্তর আফ্রিকাতে বড় হয়েছেন এবং তথাকার হিপ্পো রেগিয়ুস (বর্তমানে আলজেরিয়ার আন্নাবা শহর) নামক নগরীর বিশপ ছিলেন। তার রচিত বইয়ের সংখ্যা অনেক যার মধ্যে সবচেয়ে বিখ্যাত "Confessions" এবং "City of God" যে বই দুটো বাইবেলের ভাষ্য হিসেবে সবচেয়ে প্রসিদ্ধ এবং মধ্যযুগীয় ও এমনকি আধুনিক খ্রিস্টীয় চিন্তাধারারও ভিত্তি রচনা করেছিল।
সেইন্ট অগাস্টিন ৩৫৪ খ্রিষ্টাব্দ উত্তর আফ্রিকার ট্যাগাস্টা নামক শহরে জন্মগ্রহণ করেন। তার পিতা ছিলেন প্যাগান এবং মাতা ছিলেন খ্রিস্টান। তার মাতা তাকে খ্রিস্টধর্মতত্ত্ব সম্বন্ধে জ্ঞানদান করেন এবং ৩৪ বছর বয়সে তিনি খ্রিস্টধর্ম গ্রহণ করেন।
আউগুস্তিনুস পড়াশোনা করেছিলেন ভূমধ্যসাগর তীরের বিখ্যাত শহর কার্থেজে যা বর্তমানে তিউনিসিয়ার রাজধানী তিউনিসের একটি উপশহর। ৩৮৩ সালে তিনি ইতালির মিলানে অলঙ্কারশাস্ত্রের শিক্ষক নিযুক্ত হন। খ্রিস্টান ধর্মের অন্যতম প্রধান দার্শনিক হলেও ছাত্র জীবনে আসলে তিনি ব্যাবিলনিয়ার পারসিক ধর্মগুরু মানি প্রবর্তিত ধর্মের (আইন-ই-মানি, Manichaeism) অনুসারী ছিলেন। খ্রিস্ট ধর্মে ধর্মান্তরিত হয়েছিলেন মিলানের ধর্মযাজক আউরেলিয়ুস আম্ব্রোসিয়ুসের প্রচারকার্য ও প্রভাবে।
আউগুস্তিনুস'র ব্যাপটিজম সম্পন্ন হয় ৩৮৭ সালের পুনরুত্থান দিবসে (ইস্টার)। এরপর তিনি উত্তর আফ্রিকায় তার জন্মস্থান তাগাস্তে-তে (Tagaste, প্রাচীন নুমিদিয়া সম্রাজ্যের নগরী, যার ধ্বংসস্তূপের উপর বর্তমান আলজেরিয়ার "সুক আহরাস" শহর গড়ে উঠেছে) ফিরে গিয়ে নিজের এবং কয়েকজন বন্ধুর জন্য একটি মঠ গড়ে তোলেন। ৩৯১ সালে তাকে হিপ্পো'র ধর্মযাজক পদে নিয়োগ করা হয়। যাজক হিসেবে খুব বিখ্যাত হয়েছিলেন, তার অন্তত ৩৫০ টি হিতোপদেশমূলক বক্তৃতা সংরক্ষিত আছে। এছাড়া আগে তিনি যে মানি'র ধর্মের অনুসারী ছিলেন পরবর্তীকালে সেই মতাদর্শকেই ধর্মদ্রোহী আখ্যা দিয়ে তার বিরুদ্ধে অনেক লড়েছেন।
৩৯৬ সালে তাকে হিপ্পো'র সহকারী বিশপ পড়ে নিযুক্ত করা হয়, যে ক্ষমতাবলে তদানীন্তন বিশপের মৃত্যুর পর তারই বিশপ হওয়ার কথা। ৪৩০ সালে মৃত্যুর আগ পর্যন্ত এই নগরীর বিশপ ছিলেন। নিজের তৈরি মঠ ত্যাগ করলেও আজীবন সন্ন্যাসব্রত পালন করেছেন। তিনি এমন একটি রেগুলা তথা আইনশাস্ত্র রেখে গেছেন যা আধুনিক পাদ্রিবৃত্তির মূলভিত্তি। এ কারণে তাকে সকল পাদ্রি'র পেট্রন সেইন্ট বলা হয়। মঠে সন্ন্যাস জীবন যাপনের নিয়ম তিনিই প্রথম বিধিবদ্ধ করেছিলেন।